ΗΜΕΡΗΣΙΑ ΠΙΕΡΙΑΣ: EΦΕΤ: Ανακαλεί γνωστή σοκολάτα γάλακτος\nEΦΕΤ: Ανακαλεί γνωστή σοκολάτα γάλακτος\n"Ο Ε.Φ.Ε.Τ. και ειδικότερα η Περιφερειακή Διεύθυνση Αττικής του Ε.Φ.Ε.Τ., στο πλαίσιο του Επίσημου Ελέγχου για αλλεργιογόνες ουσίες, διενήργησε δειγματοληψία σε σοκολάτα γάλακτος και κατόπιν του εργαστηριακού ελέγχου του δείγματος που πραγματοποιήθηκε από την Α΄ Χημική Υπηρεσία Αθηνών (Τμήμα Β΄), της Γενικής Δ/νσης του Γενικού Χημείου του Κράτους, της Α.Α.Δ.Ε. ανιχνεύτηκε η παρουσία αλλεργιογόνου ουσίας (αραχίδα), η οποία δεν δηλώνεται στην επισήμανση.\nΟ Ε.Φ.Ε.Τ. ζήτησε την άμεση ανάκληση/απόσυρση του συνόλου της συγκεκριμένης παρτίδας του προϊόντος από την αγορά και ήδη βρίσκονται σε εξέλιξη οι σχετικοί έλεγχοι. Καλούνται οι καταναλωτές, που είναι αλλεργικοί στην αραχίδα και έχουν ήδη προμηθευτεί το προϊόν (φωτογραφίες), να μην το καταναλώσουν".


Πιτσιρικάδες είχαν κατακλέψει την Καλαμάτα | anagnostis.org - Ειδήσεις\nΠιτσιρικάδες είχαν κατακλέψει την Καλαμάτα\nΕξιχνιάστηκαν 25 περιπτώσεις κλοπών και αποπειρών κλοπών - Από την εξαμελή σπείρα των νεαρών πιάστηκαν οι δύο.\nΕξιχνιάστηκαν, ύστερα από μεθοδική έρευνα της Υποδιεύθυνσης Ασφαλείας Καλαμάτας, 25 περιπτώσεις κλοπών και αποπειρών κλοπών σε οικίες, στην ευρύτερη περιοχή του Δήμου Καλαμάτας.\nΓια τις υποθέσεις αυτές, συνελήφθησαν προχθές (12.3.2019) το βράδυ και χθες (13.3.2019) το απόγευμα, σε τοπικές κοινότητες του Δήμου Καλαμάτας Μεσσηνίας, από αστυνομικούς της Υποδιεύθυνσης Ασφαλείας Καλαμάτας και της Ομάδας Πρόληψης και Καταστολής Εγκληματικότητας (Ο.Π.Κ.Ε.) Μεσσηνίας, δύο ημεδαποί, ηλικίας 19 και 22 ετών.\nΣε βάρος τους σχηματίσθηκε δικογραφία κακουργηματικού χαρακτήρα, για σύσταση συμμορίας και διακεκριμένες περιπτώσεις κλοπής, η οποία περιλαμβάνει ακόμη τέσσερις ημεδαπούς, δύο 22χρονους, έναν 21χρονο και έναν ανήλικο.\nΑπό την μέχρι στιγμής έρευνα, προέκυψε ότι τα μέλη της συμμορίας με διαφορετική σύνθεση κάθε φορά, κατά το χρονικό διάστημα από την 21.9.2018 έως προχθές (12.3.2019), στην Καλαμάτα και σε τοπικές κοινότητες του Δήμου Καλαμάτας Μεσσηνίας, διέπραξαν συνολικά είκοσι δύο (22) περιπτώσεις κλοπών σε οικίες και τρεις περιπτώσεις αποπειρών κλοπών σε οικίες.\nΑπό την παραπάνω εγκληματική τους δράση είχαν αφαιρέσει χρήματα, χρυσαφικά, κοσμήματα κ.ά., που η συνολική τους αξία ξεπερνά τις 33.000 ευρώ, σύμφωνα με τους ιδιοκτήτες τους.\nΠελοπόννησος Αστυνομικά Μεσσηνία Κλοπές


ΈΚΤΑΚΤΗ ΑΝΑΓΚΗ ΚΑΙ ΑΜΕΣΗ ΈΚΚΛΗΣΗ ΓΙΑ ΑΙΜΑ ΓΙΑ ΤΟΝ ΜΙΚΡΟ ΜΑΘΗΤΗ ΤΗΣ ΚΑΛΑΜΑΤΑΣ\nΈκκληση για αίμα κάνει η οικογένεια του μαθητή Αγαθοκλή Σπανού ο οποίος την 22 Σεπτεμβρίου 2021 εισήλθε στο νοσοκομείο Καλαμάτας και στην συνέχεια διακομίσθηκε στο ΛΑΙΚΟ ΝΟΣΟΚΟΜΕΙΟ ΑΘΗΝΩΝ μετά από ατύχημα που είχε στον αύλειο χώρο του σχολείου στο 3ο λύκειο Καλαμάτας (Παραλίας) κατά την ώρα του μαθήματος της φυσικής αγωγής και Ο Χ Ι της κατάληψης όπως μας αναφέρει η οικογένειά του.\nΌποιος μπορεί ας βοηθήσει ένα νέο παιδί που έχει ανάγκη όλους μας.\nΑπόwww.platy-kalamatas-messinias.grPosted at 5:37:00 μ.μ.\nLabels#ΑΙΜΑ, #ΕΝΗΜΕΡΩΣΗ, #ΗΛΕΚΤΡΟΝΙΚΗ ΕΦΗΜΕΡΙΔΑ, #ΚΑΛΑΜΑΤΑ, #ΝΟΣΟΚΟΜΕΙΟ, #ΤΑ ΝΕΑ ΤΗΣ ΜΕΣΣΗΝΙΑΣ, #ΥΓΕΙΑ, #PLATI, #PLATY, #PLATY MAGAZINE, #PLATY NEWS


Αστρολογία: Ήλιος και Ερμής μπαίνουν στον Τοξότη -Τα πιο ευνοημένα ζώδια της εβδομάδας | BOVARY\nΖώδια για όλη την εβδομάδα\nΔιαβάστε τις αστρολογικές προβλέψεις του Σαββατοκύριακου και της ερχόμενης εβδομάδας, για όλα τα ζώδια, από την Τζούλη Αγοράκη.\nΣε περίπτωση που δεν το έχεις καταλάβει τα λες πιο ωραία από ό,τι τα κάνεις. Γενικά, στο μπλα μπλα έχεις γίνει μανούλα. Βαθιά μέσα σου βέβαια αναρωτιέσαι ποια καλή τύχη συνωμοτεί μαζί σου και εν μέρει τους πείθεις. Καιρό τώρα έχεις καταλάβει ότι, όταν δεν μπορείς να τους πείσεις μια λύση είναι να αρχίσεις να τους μπερδεύεις. Όποτε, λίγο μπέρδεμα, λίγο μπλα μπλά, τα πράγματα κάπως σου βγαίνουν. Όπως όμως και αν τα καταφέρνεις. το μέσα σου δεν είναι χαρούμενο, αφού ξέρεις ότι με κόλπα παπατζή δεν βγαίνει για καιρό η κατάσταση. Και επειδή εδώ και καιρό έχεις χάσει έτσι και αλλιώς τον παπά, μήπως είναι καλύτερα να αρχίσεις να είσαι τίμιος με τον εαυτό σου, με τις ανάγκες σου και τους άλλους; Ξεκίνα με εκείνα που πραγματικά χρειάζεσαι (δεν είναι αυτά που νομίζεις ότι χρειάζεσαι, αλλά κάτι πολύ πιο ουσιαστικό). Η είσοδος Ήλιου και Ερμή στον Τοξότη στις 22 και 24/11 σου θυμίζει τη μαγική λέξη αυτοβελτίωση. Ασχολήσου αποκλειστικά με τον εαυτό σου, το σώμα και την υγεία σου. Κάνε περισσότερα από αυτά αυτά σε ευχαριστούν και αποφάσισε να είσαι πιο τίμιος/α εκεί που παίζονται τα αληθινά συναισθήματα.\nΔεν είναι ότι δεν έχεις τις δυσκολίες σου, αλλά είναι κρίμα στις δυσκολίες σου να προσθέτεις και κάποιες νευρώσεις. Εντάξει, γεγονός είναι ότι έχεις περάσει και καλύτερα. Γεγονός είναι ότι ζορίζεσαι και δη ποικιλοτρόπως. Λίγο η δουλεία, λίγο η σχέση, λίγο οι φίλοι και οι συγγενείς. Δεν θέλει και πολύ ο άνθρωπος να πάρει τα όρη και τα βουνά. Και όχι τίποτα άλλο, δεν έχεις και το κουράγιο να συρθείς μέχρι εκεί. Το πιο φρόνιμο που έχεις να κάνεις είναι να μείνεις εδώ που είσαι να σηκώσεις τα μανίκια και να κάνεις τη «χαμαλοδουλειά». Δεν είναι άλλωστε και η πρώτη φορά. Αυτό που τώρα καλείσαι να κάνεις είναι να περάσεις τον ελέφαντα από την τρύπα της βελόνας. Οκ, μην ιδρώνεις, αφού το ξέρεις. Στα εφικτά σκαλώνεις και στα ανέφικτα τα πας μια χαρά. Σταμάτα λοιπόν την «κλαψογκρίνια» και κάνε το ακροβατικό σου. Ο Κυβερνήτης σου άλλωστε, ο Ήλιος, περνάει στον Τοξότη και σου δίνει ώθηση -αν όντως το ιδρώσεις το φανελάκι μέσα στο γήπεδο, κανείς δεν αποκλείει το γκολ. Ευκαιρία της εβδομάδας; Δούλεψε με αφοσίωση και πήγαινε παρακάτω χωρίς να το... σκαλίζεις.\nΕνώ θα μπορούσες να καθίσεις σε μια αναπαυτική πολυθρόνα με ένα ωραίο κοκτέιλ στο χέρι, εσύ παίρνεις τη βαριοπούλα και κατεδαφίζεις ότι όμορφο έχεις χτίσει. Σου έχει βγει ένα νεύρο και μια τσίτα, σαν να έχεις πιει τονωτικά ροφήματα μαζί με καφεΐνη. Έχεις δηλαδή ενέργεια ζηλευτή, μόνο που δεν τη διοχετεύεις στη σωστή κατεύθυνση, έτσι τα υπόλοιπα ζώδια σε ακούνε να τρίζεις τα δόντια σου. Το σοφό σύμπαν δεν σου ζητάει να γυρνάς το μάγουλο και για άλλο χαστούκι, αλλά το στιλ δεν σηκώνω μύγα το σπαθί μου δεν αποδίδει. Άρχισε να αφήνεις και πράγματα να πέφτουν κάτω. Δέξου αυτά που δεν αλλάζουν και προσπάθησε να αλλάξεις αυτά που περνούν από το χέρι σου. Αν δεν εντοπίσεις πρώτα τα δικά σου λάθη, προκοπή δεν θα δεις. Γι' αυτό, άρχισε να παρατηρείς κάπως πιο εντατικά τον εαυτό σου και τις αντιδράσεις σου. Ο Ήλιος και ο Ερμής στον Τοξότη προωθούν τις αλλαγές, τα σούρτα-φέρτα, τις καινούργιες γνωριμίες, εκμεταλλεύσου το.\nΜπορεί να έχεις πάρει μια δυο ανάσες αλλά με απογοήτευση βλέπεις ότι τα προβλήματα σε περιμένουν στη γωνία και στα οικονομικά οι διαρροές συνεχίζονται. Όμως, με Ήλιο και Ερμή στον Τοξότη σου βγαίνει ένας πιο κοινωνικός εαυτός, με τον οποίο μπορείς να διεκδικήσεις αυτά που σου ανήκουν και ονειρεύεσαι. Τουτέστιν, μην κάθεσαι με σταυρωμένα χέρια και περίμενες να γίνει ουράνιο θαύμα. Το τρίγωνο Αφροδίτη-Ουρανού σου έφερε το αναπάντεχο πιο κοντά και μπορεί κάτι να αλλάξει πραγματικά από εκεί που δεν το περιμένεις. Και μπορεί το ερωτικό σου σκηνικό να μην είναι στρωμένο με ροδοπέταλα, όμως στην αγκαλιά του/της νιώθεις ασφάλεια και όλα τα σενάρια είναι εφικτά. Βέβαια ελλοχεύει πάντα ο κίνδυνος να νιώθεις παρηγοριά σε ξεχωριστές αγκαλιές, όμως κανένα ενδεχόμενο σε αυτή τη ζωή δεν αποκλείεται. C'est la vie!\nΑυτός ο αυθεντικός θυμός που αναβλύζει από μέσα σου μπορεί τελικά να σου βγει και σε καλό. Βέβαια, δεν ξέρεις αν πρέπει να στεναχωρηθείς ή να χαρείς, να θυμώσεις ή να γελάσεις, να πας στη θάλασσα ή στο βουνό. Γενικά τα συναισθήματά σου, αφού βράχηκαν για τα καλά τα έχεις βγάλει να στεγνώσουν στον ήλιο. Από την άλλη, έχουν πάθει και ένα βραχυκύκλωμα και έτσι δεν ξέρεις ακριβώς τι να νιώσεις και που να βρεις παρηγοριά. Η Σεληνιακή έκλειψη στις 19/11 σε έβαλε να δεις το έργο από άλλη οπτική γωνία και πλέον πρέπει να αλλάξεις ρώτα. Να τι πρέπει να κάνεις: ένα σίγουρο και ολόκληρο βήμα σε μια καινούργια κατεύθυνση. Μια αρχή σε μια εντελώς νέα ιστορία. Άφησε το παρελθόν εκεί που πρέπει να μείνει (στο ντουλάπι με τα άχρηστα) και κάνε τα πρώτα σου βήματα στο καινούργιο εμβαδόν του ερωτισμού και των ευκαιριών. Στις 22/11 και στις 24/11 ο Ήλιος και ο Ερμής περνάνε στον Τοξότη και ήρθε η στιγμή να πάρεις επαγγελματικά ρίσκα ακόμα και να επενδύσεις εκεί που καιρό φοβόσουν να άγγιξες.\nΉρθε το ταβάνι στο πάτωμα, και το πάτωμα στο ταβάνι. Ναι ίσως χρειαστεί να κάνεις τον ακροβάτη. Έχουν έρθει πάλι τα πάνω κάτω. Δεν είναι ότι το σύμπαν σου κάνει καψόνια απλά σε αναγκάζει να δεις αυτό που εσύ αρνείσαι και εννέα φορές στις δέκα είναι το προφανές. Οι μέρες που έρχονται μυρίζουν αποκαθήλωση και αλλαγή. Τα όνειρά σου έχουν πέσει στα πατώματα και σέρνονται. Κάποιο απ' αυτά πρέπει να τα μαζέψεις με ευλάβεια, να τα ξεσκονίσεις, να τα βάλεις πάλι στο σκρίνιο και κάποια άλλα άφησε τα να μείνουν κάτω, γιατί όσο είναι πάνω κρατούν και εσένα κάτω. Το τρίγωνο Αφροδίτης-Ουρανου, όμως, φέρνει αλλαγές. Το θέμα είναι αν έχεις τα μάτια ανοιχτά να τις δεις. Στις 22/11 ο Ήλιος περνάει στο ζώδιό σου και στις 24/11 ο Ερμής. Τι σημαίνει αυτό; Εξωστρέφεια, μπρίο και όλα αυτά που τα ένιωθες να σέρνονται σιγά αλλά σταθερά τσουλάνε. Τουτέστιν, καθάρισε το σπίτι έρχεται μουσαφίρης και φέρνει δώρα.\nΕνώ θα έπρεπε να είχες πιάσει σφιχτά και αγκαζέ τις ευκαιρίες και να πήγαινες όσο πιο μακριά εκείνες θα σε έβγαζαν, αφήνεις για ακόμη μια φορά την οικονομική ανασφάλεια και τις ανασφάλειές σου εν γένει και σε πηγαίνουν εκείνες όπου θέλουν και στο τέλος σε κάνουν ό,τι θέλουν και είσαι υποχείριό τους. Το σοφό σύμπαν σού λέει δεν είναι η στιγμή για ηττοπάθειες ούτε η στιγμή για εξιλαστήρια θύματα. Δεν φταίει ο σύντροφός σου που σε καθετί γυρεύεις την αρνητική προβολή. Ξέρεις πολύ καλά τι πρέπει να κάνεις. Ρίξτο έξω, ρίξτο στην τρέλα. Πάντα αποδίδει. Κάνε ένα ξέφρενο ξενύχτι, μέθυσε και κάνε υπερβολές. Σου πάει που και που να βγαίνεις από τα νερά σου. Ναι, έχεις ανάγκη λίγο να σταματήσεις να σκέφτεσαι να αναλύεις και να αυτομαστιγώνεσαι. Το τρίγωνο Αφροδίτη-Ουρανού φέρνει κάτι αναπάντεχο πιο κοντά. Οπότε, σταμάτα τον θρήνο και κράτα τα μάτια ανοιχτά. Με Ήλιο και Ερμή στον Τοξότη μην αφήνεις για αύριο αυτό που μπορείς να κάνεις σήμερα\nΗ δουλειά σου ρουφάει όλη την ενέργεια. Και μπορεί πρόωρα να ονειρεύεσαι ειδυλλιακές διακοπές αιώρες και ζεστές παραλίες, όμως το όνειρο αργεί καθώς μεσολαβεί ένας ολόκληρος χειμώνας. Είναι καλό το ονειροπόλημα, αλλά είναι ακόμα καλύτερα η σύνδεση με την πραγματικοτητα. Καθώς το ξέρεις καλύτερα από τον καθένα, ότι έχεις μπροστά σου ένα γάιδαρο να φας. Με την έκλειψη Σελήνης στον Ταύρο είδες το έργο με πολλές εκδοχές. Στα αισθηματικά, το τοπίο δεν μοιάζει σαν σκηνικό ρομάντζου. Κάνεις εντατική προσπάθεια να μη διαταράξεις την ηρεμία της σχέσης σου, αλλά η σχέση μπάζει νερά προ πολλού και το ξέρεις. Και ενώ προσπαθείς να λες τα σωστά λόγια, να έχεις το σωστό ύφος και πάντα ένα χαμόγελο στα χείλη, το πράγμα δεν τσουλάει και σου ζητάει να κάνεις τις αλλαγές που πρέπει και να αντικρίσεις την αλήθεια κατάματα. Ήλιος και Ερμής στον Τοξότη στις 22/11 και 24/11 σου λένε ότι τα πράγματα θα προχωρήσουν με συναισθηματική τιμιότητα και αν δεις ποιες είναι οι αληθινές σου τελικά ανάγκες.\nΕνώ πας να μπεις σε σειρά, τελευταία στιγμή αλλάζεις γνώμη και το μετανιώνεις. Το ρούχο όχι μόνο το ισιώνεις, το σιδερώνεις κιόλας και θες να είναι κολλαριστό και τα θέλεις όλα σε τάξη και συγυρισμένα και όμορφα, αλλά ξαφνικά δίνεις μια και ανοίγεις την ντουλάπα και βάζεις το πιο τσαλακωμένο ρούχο σου και σκέφτεσαι μα ποιος είπε ότι θέλω να είμαι σωστός/τη; Μα ποιος είπε ότι δεν θέλω ένα ακόμα τσιγγάνικο έρωτα της καρδιάς μου; Και εκεί που πας να ζήσεις ας πούμε την περιπέτεια, γυρνάς πίσω και νοσταλγείς την τακτοποιημένη σου ζωή. Το αποτέλεσμα είναι ότι ζεις μέσα σε μια αντίφαση. Και κουράζεις και τα άλλα ζώδια απ' το πίσω πίσω-μπρος. Η έκλειψη Σελήνης σε έβαλε να δεις πιο γενναία μέσα σου και η ευκαιρία της εβδομάδας είναι να είσαι συνεπής κυρίως με τον εαυτό σου και τις βασικές σου ανάγκες που πρέπει να τις αφουγκραστείς και να τις κατανοήσεις. Ο Ήλιος στις 22/11 και ο Ερμής στις 24/11 στον Τοξότη φέρνουν μια περίοδο που ευτυχώς θα είσαι πιο ξεκάθαρος/ρη και θα μπορείς πιο εύκολα να διεκδικήσεις τα θέλω σου, αφού θα ξέρεις τουλάχιστον τι σχήμα περίπου θα έχουν.


Μαροκινός τζιχαντιστής ο δράστης της επίθεσης στο τρένο | Διεθνή Ειδήσεις\nΜαροκινός τζιχαντιστής ο δράστης της επίθεσης στο τρένο\nΜέλος ισλαμικής οργάνωσης τζιχαντιστών ο 26χρονος δράστης της επίθεσης στο γαλλικό τρένο. Τον αφόπλισαν άλλοι επιβάτες, μεταξύ αυτών ένας ελληνοαμερικανός.\nΓΡΑΦΕΙ: THETOC TEAM published 22 Αυγ. 15 (14:58)\nΟ βαριά οπλισμένος άνδρας που συνελήφθη στη Γαλλία αφού άνοιξε πυρ πάνω σε μία αμαξοστοιχία Thalys ανήκει "στο ριζοσπαστικό ισλαμιστικό κίνημα", δήλωσε σήμερα ο γάλλος υπουργός Εσωτερικών Μπερνάρ Καζνέβ, υπογραμμίζοντας ωστόσο πως η ταυτότητά του δεν έχει ακόμη αναγνωριστεί επίσημα.


Bansko , σκι, διασκέδαση και ξεκούραση, χειμερινά πακέτα διακοπών και εκδρομές με πούλμαν\nBANSKO, Βουλγαρία ! Σκι, διασκέδαση, ξεκούραση! Καταπληκτικές χειμερινές προσφορές !!!\nTempi Holidays , τα ταξίδια που αξίζουν ! / Ταξίδια / Χειμερινές διακοπές & Σκι / BANSKO, Βουλγαρία ! Σκι, διασκέδαση, ξεκούραση! Καταπληκτικές χειμερινές προσφορές !!!\nΣΚΙ & RELAX ΣΤΟ ΜΠΑΝΣΚΟ ΤΗΣ ΒΟΥΛΓΑΡΙΑΣ !!!\nΗ πόλη του Bansko βρίσκεται σε ύψος 936 μ. και οι πίστες του σκι είναι σε ύψος 2.000 - 2.500 μ. Το Bansko είναι ένα νέο θέρετρο, το οποίο αναπτύχθηκε πρόσφατα από ξένους σκιέρ και τουρίστες, αλλά είναι αρκετά γνωστό στη Βουλγαρία. Το Bansko παρέχει έναν θαυμάσιο συνδυασμό παρθένας φύσης του βουνού Pirin και της ατμόσφαιρας των παλαιών Βουλγαρικών μικρών πόλεων.Δεν είναι μόνο ένα θέρετρο αλλά και ένα όμορφο ιστορικό μνημείο.\nΤο Slalom και οι τεράστιες διαδρομές slalom είναι διαθέσιμες. Το Bansko προσφέρει μια ανώμαλη διαδρομή με ένα συνολικό μήκος 5 χλμ. Μία πίστα 3 χλμ. τρέχει τη διαδρομή Rollbahn και βρίσκεται 2 χλμ. μακριά από την πόλη. Όλες οι πίστες του σκι έχουν συνολικό μήκος 14 χλμ. και υποστηρίζονται από 2 αναβατήρες (13 ski lift).\nΑποστάσεις σε χιλιόμετρα από τα κυριότερα σημεία της Ελλάδος και Βουλγαρίας:\nΤο Bansko είναι το πλέον ιδανικό μέρος χειμερινών διακοπών, κυρίως για τους Βορειοελλαδίτες που είναι πιο κοντά σε απόσταση από το θέρετρο. Όμως και οι Αθηναίοι, καθώς και όλοι οι Νοτιοελλαδίτες, δεν είστε πολύ μακριά. Σε μερικές ώρες με το πούλμαν ή με το Ι.Χ. σας μπορείτε να βρίσκεστε στο BANSKO. Επίσης, τώρα που οι αεροπορικοί ναύλοι είναι αρκετά οικονομικοί, έχουμε τη δυνατότητα να σας οργανώσουμε ένα αεροπορικό ταξίδι από Αθήνα για Σόφια ή για Θεσσαλονίκη και στη συνέχεια να σας μεταφέρουμε στο θέρετρο. Αυτό είναι δυνατό να γίνει με ελάχιστη συμμετοχή 2-4 ατόμων. Είναι προφανές επίσης ότι θα βγει πιο οικονομική η προσφορά μας αν είστε περισσότερα άτομα ή ένα γκρουπ ατόμων.\nΓια διαθεσιμότητα σε διάφορα ξενοδοχεία στο ΜΠΑΝΣΚΟ, πληροφορίες και προσφορές, επικοινωνήστε με το γραφείο μας.\nΦυσικά είμαστε σε θέση να οργανώσουμε τις διακοπές σας και σε άλλα χειμερινά θέρετρα της Βουλγαρίας, όπως BOROVETS, PAMPOROVO και VITHOSA.\nΜΠΑΝΣΚΟ , Δεκέμβριος 2021 SKI OPENING , 5,6 ημέρες , αναχωρήσεις οδικώς από Αθήνα , Χαλκίδα , Λαμία , από 129€\nΜΠΑΝΣΚΟ , Δεκέμβριος 2021 , SKI OPENING ,3,4,5 ημέρες, αναχωρήσεις οδικώς από Θεσσαλονίκη , από 79€


Παλαιοχώρι Λέσβου : ΚΟΥΤΛΗ ΓΡΗΓΟΡΗ "Η ΤΑΞΗ ΤΟΥ 1953"\nΜια παλιά φωτογραφία από το Δημοτικό Σχολείο\nτου Γρηγόρη Δ. Κουτλή\nΚαμιά φορά η τύχη ή το αντίθετο σου φέρνει πράγματα, που δεν μπορούσες να φανταστείς. Στις 22.10.15 μια αναπάντεχη πλημμύρα στο υπόγειο του σπιτιού μου έφερε στην επιφάνεια κάποια πράγματα που ήταν ξεχασμένα. Στην προσπάθειά μου να γλιτώσω ό,τι μπορούσα, ανακάλυψα κάποιους θησαυρούς, που ήταν καταχωνιασμένοι στο υπόγειο. Κάποια άλμπουμ με φωτογραφίες από τα παιδικά και τα νεανικά μας χρόνια, τα οποία η σημερινή εποχή και η τεχνολογία τα έστειλε στο υπόγειο. Αγώνας να τα καθαρίσω, να τα στεγνώσω, για να μην καταστραφούν.\nΚαι ξάφνου να η φωτογραφία με τους συμμαθητές μου στο Δημοτικό!!! Συγκίνηση... Την κοιτάζω, την ξανακοιτάζω, πηγαίνω προς το φως, δεν βλέπω καθαρά. Δάκρυα μου έρχονται στα μάτια. Βγάζω τα γυαλιά μου και σκουπίζω τα δάκρυα. Βρε, πώς πέρασαν τα χρόνια…\nΠροσπαθώ να θυμηθώ το όνομά τους. Ένα-ένα μου ’ρχονται στο μυαλό. Στη μέση της φωτογραφίας ο δάσκαλός μας ο Σταθάκης Κουτλής. 'Ορθιοι. Πρώτη από αριστερά η Σεβαστή Ιωάνν. Χρυσάφη, δεύτερη η Παρούλα Χρήστ. Χρυσάφη, τρίτη η Μυρσίνη Μελανδ. Βουνάτσου, τέταρτη η Μαρία Γρηγ. Κουτλή, πέμπτη η Ευαγγελία Καλδή Κουτλή και έκτη η Δήμητρα Πόρτογλου Κουτλή. Γονατιστοί από αριστερά πρώτος ο Σπύρος Ευστρ. Ξυπτεράς, δεύτερος ο Εμμανουήλ Θεμ. Σάββας, τρίτος ο Ιωάννης Γεωργ. Κουτλής, τέταρτος ο Γρηγόρης Παν. Παντελέλης, πέμπτος ο Ιωάννης Βασ. Μαυραγάνης, έκτος ο Γρηγόριος Δημ. Κουτλής (δηλ. εγώ!), έβδομος ο Χαράλαμπος Κων. Κουτσουραδής και όγδοος ο Παναγιώτης Δημ. Νικολιάς. Δεκατέσσερα παιδιά του Δημοτικού Σχολείου Παλαιοχωρίου Λέσβου, τάξη ολιγομελής για τα δεδομένα εκείνης της εποχής.\nΟ δάσκαλός μας και δυο συμμαθητές μας δεν βρίσκονται πλέον στη ζωή. Έφυγαν ξαφνικά, νέοι ακόμα. Να ευχηθούμε να μείνουν για πάντα στη μνήμη μας. Οι υπόλοιποι ας νιώσουν τη συγκίνηση που νιώθω κι εγώ. Αυτός ήταν κι ο λόγος που αποφάσισα να κάνω αυτή την ανάρτηση. Πιστεύω ότι η τεχνολογία σήμερα μας δίνει τη δυνατότητα να μην μείνουν ξεχασμένα σε κάποιο υπόγειο τα παιδικά μας όνειρα κι οι αναμνήσεις μας.\nΊσως να χαλάει τον επίλογο αυτό που γράφω, αλλά είναι η ευκαιρία να φέρουμε στο φως πολλές παλιές φωτογραφίες, παλιά έγγραφα, παλιές εκδηλώσεις στο χωριό και το νησί μας, που ίσως έχουν ξεχαστεί σήμερα. Υπάρχει η δυνατότητα, υπάρχουν κάποιοι ιστότοποι. Ένας από αυτούς είναι ο SYNDESMOS των Μυτιληνιών της Αυστραλίας που έχει και τους Παλιοχωριανούς. Μια πολύ προσεγμένη δουλειά και τους αξίζουν συγχαρητήρια. Δεν είναι ο μοναδικός, υπάρχουν κι άλλοι.\nΑς ζωντανέψουμε το παρελθόν μας, λοιπόν, ομορφαίνοντας το παρόν κι αφήνοντας τις μνήμες μας παρακαταθήκη για το μέλλον.\nΑθήνα, Πρωτοχρονιά 2016\nΑναρτήθηκε από mirsini.vounatsou@gmail.com στις 8:53 μ.μ.


Comeback για την θρυλική Atari στο hardware αλλά χωρίς κονσόλα!\nLinux-Team Forum » Η/Υ και Τεχνική Υποστήριξη » Νέα απο τον Κόσμο των Παιχνιδιών » Comeback για την θρυλική Atari στο hardware αλλά χωρίς κονσόλα!\nΤην / Το 4/6/2016, 00:33 αναρτήθηκε.\nΌτι και να πει κανείς για την ιστορική Atari είναι πραγματικά λίγο, καθώς χωρίς την θρυλική εταιρεία το gaming δεν θα είχε τη μορφή που έχει σήμερα. Βέβαια τα χρόνια πέρασαν και έτσι η εταιρεία που θεμελίωσε ο Nolan Bushnell και ο Ted Dabney δεν θυμίζει σε τίποτα την εταιρεία-κολοσσό των 80s. Παρόλα αυτά, το όνομα Atari δεν θα σβήσει ποτέ, καθώς ακόμη και σήμερα εξακολουθεί να συγκινεί τους gamers, ενώ μάλιστα οι υπεύθυνοι της έχουν τολμηρά σχέδια για το μέλλον, καθώς σκέφτονται να επαναφέρουν την Atari στα πράγματα, κάνοντας ένα comeback στον κόσμο του hardware!\nΚαι ενώ οι περισσότεροι εύλογα θα σκεφτείτε ότι η Atari θα επιστρέψει με μία νέα game console, η πραγματικότητα είναι τελείως διαφορετική, καθώς πρόθεση των υπευθύνων της είναι να επεκταθούν στον κόσμο του Internet of Things. Αν και μέχρι στιγμής δεν έχουν δοθεί στη δημοσιότητα αναφορικά με τις IoT συσκευές που θα κατασκευαστούν, ωστόσο αυτό που γνωρίζουμε είναι ότι αναμένεται να κατασκευαστεί στο μέλλον μία ευρεία γκάμα από smart home gadgets που θα κυμαίνονται από τις πιο απλοϊκές συσκευές και θα φτάνουν στις πιο εξελιγμένες. Όπως έγινε γνωστό, για να δώσει πνοή στα φιλόδοξα σχέδια της θα συνεργαστεί με την εταιρεία Sigfox, η οποία θα βοηθήσει σημαντικά στην ανάπτυξη των IoT συσκευών. Αν και η Atari θα κατέχει για πάντα μία θέση στις καρδιές μας, ως η εταιρεία που γέννησε την κουλτούρα του gaming, οι σημερινές εποχές απαιτούν μεγαλύτερη ευελιξία και νομίζουμε ότι οι υπεύθυνοι της πράττουν το σωστό.


@Work Γραφείο Retro | Plaisio\nΠλαίσιο Ρέθυμνο |\nΟ Αθήνα είναι ο Δημοτικός Ραδιοφωνικός Σταθμός της Αθήνας και η πρώτη μετάδοση του προγράμματός του. Διακόσμηση Τοίχου-Κορνίζες < Διακόσμηση Σπιτιού | Jumbo.e.B. - Αληθινές ειδήσεις! ΔΩΡΕΑΝ ΜΕΤΑΦΟΡΙΚΑ με αγορές άνω των 50€. Έπιπλα για όλο το σπίτι για κάθε γούστο! 2από σταθερό και. (Ελλάδα) 41 - (Κύπρος) Καλέστε μας στο: Για Ελλάδα. 2 έτη εγγύηση ΠΛΑΙΣΙΟ computers a.\ne.E. Home Deco | Άλλαξε διακόσμηση και διάθεση με έπιπλα, φωτιστικά και πολλά άλλα που θα βρεις στο home deco στο Διαθέσιμο για παράδοση. L'Organisation mondiale pour la coopération. Κωδικός: Έπιπλα Γραφείου. HCCH | Splash.\nx 34,99€.E.b. Στην ενότητα Πλαίσιο μπορείτε να βρείτε πληροφορίες για Πλαίσιο σε Ηράκλειο.e. Δείτε τη συλλογή μας και ζητήστε προσφορά. transfrontalière en matière civile et commerciale. 44 90€.\nτηλεφωνία & tablets. φωτισμός. Αγόρασε άμεσα μέσω του Skroutz! Κυριακή, 27 Ιουνίου, ΔΕΛΤΙΑ ΤΥΠΟΥ: Πίστωση από το ΠΔΕ για την μαρίνα Μονεμβ. τελική τιμή από.\n(έλεγχος και αντικατάσταση).b. summer. Στην ενότητα Πλαίσιο μπορείτε να βρείτε πληροφορίες για Πλαίσιο σε Ρέθυμνο.e.\nΚαλωσορίσατε! υπολογιστές πλαισιο ειδη ζωγραφικησ & περιφερειακά. Μόλις πατήσεις προσθήκη στο καλάθι μπορείς να επιλέξεις ημέρα, ώρα και κατάστημα παραλαβής.e. 2 έτη εγγύηση ΠΛΑΙΣΙΟ computers a. Ανακαλύψτε μία μεγάλη ποικιλία επίπλων γραφείου ΙΚΕΑ και διαμορφώστε το χώρο του γραφείου σας ανάλογα τις πλαισιο ειδη ζωγραφικησ ανάγκες σας! τελική τιμή από. Χαρτόνια κανσόν, γκοφρέ, οντουλέ και ό,τι πιο περίεργο για τις χειροτεχνίες θα το βρείτε σε εμάς. (έλεγχος και αντικατάσταση).\nΕΞΥΠ. English. Ψάχνουμε για εσάς. Français. Στο eshop της Epiplonet θα βρείτε επιλεγμένα μοντέρνα έπιπλα και κλασσικά αντικέ κομμάτια, μοναδικά στην Ελληνική αγορά.Brand: @Work. φωτιστικά γραφείου () όλες οι κατηγορίες. τηλεοράσεις & εικόνα.\ne. Αρχική Σελίδα - Περιφέρεια Πελοποννήσου. Κωδικός Πλαίσιο Προσθήκη στη wishlist. ΤΗΛ.b. πλαισιο ειδη ζωγραφικησ H ague C onference on. βιβλία & κόμικς.\nΠρακτικό και με vintage σχεδιασμό, διαθέτει δύο ευρύχωρα συρτάρια και είναι ιδανικό για το πολυάσχολο γραφείο σου. Σύσκεψη του περιφερειάρχη Π. Philips Mw/grs Λευκό Ενσύρματο πλαισιο ειδη ζωγραφικησ Τηλέφωνο Γόνδολα Με Οθόνη Και Ανοιχτή Ακρόαση. σύγκρινέ το. @Work Βιβλιοθήκη Basic Βελανιδιά x 49,90 €. 2 έτη εγγύηση, στο κατάστημά μας από ΠΛΑΙΣΙΟ COMPUTERS A. The World Organisation for Cross-border. Διάλεξε ανάμεσα σε Γραφεία σε Λευκό Χρώμα το προϊόν που κάνει για σένα στην καλύτερη τιμή. Μπορεί να εργάζεστε, όμως με μια άνετη καρέκλα, ένα γραφείο που μπορείτε να οργανώσετε εύκολα και το σωστό φωτισμό, θα νιώθετε όμορφα. ΓΡΑΦΕΙΟ ΜΕΛΑΜΙΝΗΣ ΜΕ ΣΥΡΤΑΡΙ ΣΕ ΧΡΩΜΑ SONAMA 90x45x74,5εκ ΓΡΑΦΕΙΟ ΜΕ ΒΙΒΛΙΟΘΗΚΗ ΜΕ ΟΞΙΑ+ΛΕΥΚΟ ΠΛΑΙΣΙΟ x52,5.\nΠοια ηλεκτρικά αυτοκίνητα πωλούνται στην Ελλάδα – Πόσο\nSouvlaki - Traditional Greek Kebab Recipe | 196 flavors\nΚίνητρα για την απόσυρση παλαιών αυτοκινήτων και την αγορά\nΟ Στόλος φορτηγων της Vanrent\nΗ ταβέρνα του Αη Γιώργη στη Μάκρη Αλεξανδρούπολης - HD - YouTube\nΚάμερα αυτοκινήτου. Να την τοποθετήσω ; Είναι νόμιμη και\nΠαιδικοί Σταθμοί | mapedu\nVictoria'S Secret: αρώματα και καλλυντικά |


Home > Προϊόντα > Ένζυμα για δέρμα (Σύνολο 24 Προϊόντα για Ένζυμα για δέρμα)\nΈνζυμα για δέρμα - κατασκευαστής, εργοστάσιο, προμηθευτής από την Κίνα\nΕίμαστε εξειδικευμένες Ένζυμα για δέρμα κατασκευαστές και προμηθευτές / εργοστάσιο από την Κίνα. Χονδρική Ένζυμα για δέρμα με υψηλή ποιότητα ως χαμηλή τιμή / φθηνή, μία από τις κορυφαίες μάρκες Ένζυμα για δέρμα από την Κίνα, Sunson Industry Group Co., Ltd.\nΧονδρικό Ένζυμα για δέρμα από την Κίνα, πρέπει να βρείτε φτηνές Ένζυμα για δέρμα ως χαμηλή τιμή, αλλά κορυφαίους κατασκευαστές. Απλά βρείτε υψηλής ποιότητας εμπορικά σήματα στην Ένζυμα για δέρμα παράγει το εργοστάσιο, Μπορείτε επίσης σχόλια σχετικά με το τι θέλετε, ξεκινήστε την εξοικονόμηση και να εξερευνήσετε μας Ένζυμα για δέρμα, Είμαστε 'll να σας απαντήσει ταχύτερα.


Τα ψάρια αναζητούν ήδη ευνοϊκότερους βιοτόπους και μια ομάδα έξι επιστημόνων από ιδρύματα των ΗΠΑ και της Ελβετίας προσπάθησε να προβλέψει πώς θα κινηθούν στο μέλλον.\nΣτην έρευνα, η ομάδα προσομοίωσε τον βιότοπο 686 ειδών. Σύμφωνα με τον οικολόγο και μέλος της ερευνητικής ομάδας, Μάλιν Πίνσκυ του Πανεπιστημίου Ράτγκερς, οι ερευνητές έχουν «μεγάλη βεβαιότητα» για το πώς θα κινηθούν περίπου 450 από αυτά τα είδη.\n«Ανακαλύψαμε μία σημαντική επίδραση των εκπομπών διοξειδίου του άνθρακα στις προβλεπόμενες μετατοπίσεις βιοτόπων κατά τη διάρκεια του 21ου αιώνα», δήλωσε ο επικεφαλής της μελέτης, Τζέιμς Μόρλεϊ, του Πανεπιστημίου της Βόρειας Καρολίνας στο Τσάπελ Χιλ των ΗΠΑ.\n«Σε ένα μέλλον με υψηλές εκπομπές άνθρακα αναμένουμε ότι πολλά σημαντικά είδη για την οικονομία θα επεκταθούν σε νέες περιοχές και θα μειωθούν σε περιοχές ιστορικής αφθονίας», πρόσθεσε.\nΟρισμένα είδη, όπως αναφέρει το Naftemporiki.gr, θα μπορούσαν απλώς να μεταφερθούν κατά λίγα χιλιόμετρα. Ωστόσο, άλλα μπορεί να κινηθούν εκτός του εύρους των αλιέων. Για παράδειγμα, ένα είδος καβουριού της Αλάσκας μπορεί να κινηθεί βόρεια έως και κατά 1.500 χιλιόμετρα. Επίσης, μία μετατόπιση 500 χιλιομέτρων θα μπορούσε να τοποθετήσει τον αστακό ή διάφορα μεγάλα ψάρια εκτός του εύρους των αλιέων με μικρά σκάφη και περιορισμένο χρόνο και καύσιμα.


«Το Αύριο Μάς Ανήκει» - Τα τελευταία νεά & ειδήσεις\nΤο Αύριο Μάς Ανήκει: Πλησιάζει η αρχή τη για τη νέα σειρά του «μεγάλο» κανάλι\nΠρεμιέρα στη Δευτέρα 13 Σεπτεμβρίου στις 18:40 κάνει στο MEGA μια ακόμη μεγάλη παραγωγή. Πρόκειται για το ερωτικό, αστυνομικό δράμα «Το Αύριο Μας Ανήκει», με την υπογραφή του Γιάννη Σκαραγκά στο σενάριο και του Βασίλη Ντούρου στη σκηνοθεσία. Σκοτεινά μυστικά, αλλεπάλληλες ανατροπές, ανομολόγητα πάθη, συγκρούσεις και ένα πολύ δυνατό καστ ηθοποιών συνθέτουν το παζλ της νέας, καθημερινής, δραματικής σειράς. Ήρωες που προσπαθούν με κάθε τρόπο να κάνουν το σωστό, οδηγούνται σε επικίνδυνα μονοπάτια. Με πυξίδα τον έρωτα ρισκάρουν τα πάντα και έρχονται αντιμέτωποι με τις συνέπειες των πράξεών τους. Η υπόθεση της σειράς: Η ιστορία αρχίζει με την έκρηξη που έρχεται να ταράξει την ήσυχη ζωή στην κοινότητα της Αθηναϊκής Ριβιέρας. Μια μητέρα ψάχνει τον γιο της ανάμεσα στα θύματα. Όταν τον βρει ζωντανό, η οικογενειακή της γαλήνη θα καταστραφεί από την ξαφνική του σύλληψη. Στην περιπέτεια που αναστατώνει τη ζωή της, μοναδική σύμμαχος είναι η εξαφανισμένη της αδελφή, που επιστρέφει μετά από δύο δεκαετίες. Η οικογένεια προσπαθεί να επουλώσει τα τραύματα και ολόκληρη η πόλη πασχίζει να ξεπεράσει καλά κρυμμένα μυστικά. Μέχρι πού μπορεί να φτάσει μία μητέρα για να προστατέψει την οικογένειά της; Τι θα δούμε την πρώτη εβδομάδα… Επεισόδιο 1 (Δευτέρα 13 Σεπτεμβρίου): Σε μια παραθαλάσσια κοινότητα της Αθηναϊκής Ριβιέρας, οι ζωές των ανθρώπων κλονίζονται από μια ξαφνική έκρηξη στη μαρίνα της περιοχής. Η Σοφία ψάχνει στα θύματα τον έφηβο γιο της, έχοντας ήδη αναγνωρίσει το πτώμα του προπονητή του. Παρά το επικείμενο διαζύγιο, ο σύζυγός της, Νικηφόρος, αποφασίζει να επιστρέψει στο σπίτι και να στηρίξει την οικογένειά του. Ο δήμαρχος της πόλης κάνει λόγο για τρομοκρατικό χτύπημα, προσπαθώντας να κερδίσει χρόνο. Όταν η Σοφία βρίσκει τον γιο της, δεν προλαβαίνει να χαρεί. Για ποιο λόγο συλλαμβάνει η…


Η δίαιτα που εξαφανίζει την κυτταρίτιδα! - FamilyLife.gr\nΑρχική\tΕιμαι Μαμά & ΓυναίκαΔιατροφή & Άσκηση\tΗ δίαιτα που εξαφανίζει την κυτταρίτιδα!\nαπό kmir 02/04/2015\nΦρούτα, λαχανικά, προϊόντα ολικής άλεσης και φυσικά άφθονο νερό πρωταγωνιστούν σε ένα μενού ειδικά σχεδιασμένο για την καταπολέμηση της όψης φλοιού πορτοκαλιού.\nΗ διατροφολόγος Πέγκυ Κόλλια προτείνει ένα εβδομαδιαίο μενού που περιλαμβάνει τροφές πλούσιες σε φυτικές ίνες, άφθονα υγρά και άπαχες πρωτεΐνες (π.χ. κοτόπουλο, γαλοπούλα).\nΟι γενικές οδηγίες που δίνει η κ. Κόλλια για ένα επιτυχημένο αποτέλεσμα:\n-Είναι απαραίτητη η κατανάλωση άφθονων υγρών. Η συνιστώμενη ποσότητα είναι 2-4 λίτρα καθημερινά (όχι αποκλειστικά νερό), η οποία αυξάνεται κατά τους καλοκαιρινούς μήνες ή μετά από έντονη φυσική δραστηριότητα.\n-Δεν θα πρέπει να παραλείπετε την καθημερινή άσκηση, από το απλό περπάτημα ως την προπόνηση στο γυμναστήριο.\n-Περιορίστε τις τροφές που προκαλούν κατακράτηση, όπως το αλάτι, τα παστά, οι κονσέρβες, τα πατατάκια, τα αλμυρά τυριά, το πρόχειρο φαγητό, διότι περιέχουν νάτριο. Προσοχή χρειάζεται επίσης στην προσθήκη επιτραπέζιου αλατιού στο μαγείρεμα.\n-Το συγκεκριμένο πρόγραμμα διατροφής μπορούν να το ακολουθήσουν άτομα με φυσιολογικό βάρος και χωρίς προβλήματα υγείας.\n-Σε περίπτωση που σας ενδιαφέρει να πάρετε ή να χάσετε κιλά, ή αν αντιμετωπίζετε κάποιο θέμα με την υγεία σας, είναι προτιμότερο να συμβουλευτείτε το διαιτολόγο σας.\nΠρωινό: 1 ποτήρι φυσικό χυμό πορτοκάλι, 1-2 φέτες ψωμί ολικής άλεσης με μαρμελάδα ή μέλι Σνακ: 1 ποτήρι φυσικό χυμό φρούτων Μεσημεριανό: 1 κονσέρβα τόνο σε νερό, 1 μπολ ανάμεικτη σαλάτα με πράσινα φυλλώδη λαχανικά και καλαμπόκι, λεμόνι ή ξίδι και 1 κ.σ. ελαιόλαδο, 1-2 φέτες ψωμί ολικής άλεσης Σνακ: 1 κεσεδάκι γιαούρτι 2% με 1 χούφτα φρέσκες φράουλες Βραδινό: Χωριάτικη σαλάτα με ντομάτα, κρεμμύδι, πιπεριά, αγγούρι, 2 κομμάτια ανθότυρο ή άλλο τυρί με χαμηλά λιπαρά, 1-2 φέτες ψωμί ολικής άλεσης\nΠρωινό: Τοστ με ψωμί ολικής άλεσης, 1 φέτα τυρί με χαμηλά λιπαρά, 1 φέτα γαλοπούλα Σνακ: 1 μπολάκι φρουτοσαλάτα Μεσημεριανό: Σαλάτα ανάμεικτη με μαυρομάτικα φασόλια και ρεβίθια (βραστά), καλαμπόκι, χρωματιστές πιπεριές, κρεμμύδι ξερό, 2 μικρά κομμάτια ανθότυρο, λεμόνι και 1 κ.σ. ελαιόλαδο Σνακ: 1-2 φέτες καρπούζι Βραδινό: Ομελέτα με χρωματιστές πιπεριές, ντομάτα, κρεμμύδι ξερό, μανιτάρια & άλλα λαχανικά της επιλογής σας, 1 μπολ ανάμεικτη σαλάτα με 1 κ.σ. ελαιόλαδο, 1-2 φέτες ψωμί ολικής άλεσης\nΠρωινό: 1 ποτήρι γάλα 1,5% με 1 χούφτα δημητριακά ολικής άλεσης Σνακ: 10 φρέσκα κεράσια και 10 αμύγδαλα Μεσημεριανό: Σαρδέλες ψητές στο φούρνο με 1 μπολ χόρτα βραστά ή σαλάτα από ωμά λαχανικά με λεμόνι ή ξίδι και 1 κ.σ. ελαιόλαδο, 1-2 φέτες ψωμί ολικής άλεσης Σνακ: 1 κεσεδάκι γιαούρτι 2% με 1 χούφτα φρέσκες φράουλες Βραδινό: 1 παξιμάδι κρίθινο, ντομάτα τριμμένη, 2 κομμάτια τυρί με χαμηλά λιπαρά, 1 κ.σ. ελαιόλαδο\nΠρωινό: 1 ποτήρι φυσικό χυμό πορτοκάλι, 1-2 φέτες ψωμί ολικής άλεσης με μαρμελάδα ή μέλι Σνακ: 10 φρέσκα κεράσια και 10 αμύγδαλα Μεσημεριανό: 1 πιάτο φρέσκα φασολάκια μαγειρεμένα με λίγο ελαιόλαδο, 2 κομμάτια ανθότυρο, 1 μικρή πατάτα Σνακ: 1 μπολάκι φρουτοσαλάτα Βραδινό: Σαλάτα με 2 φέτες καπνιστό σολομό με λεμόνι και 1 κ.σ. ελαιόλαδο, 2-4 παξιμαδάκια ολικής άλεσης


Hard Pill - Lesbian\nΕίναι μια απαίσια αλλά συναρπαστική ερώτηση: Αν υπηρχε ένα χάπι το οποίο θα μπορούσε να κάνει ένα γκέι άντρα στρέιτ, θα το έπαιρνες; Το ντεμπούτο του John Baumgartner εξερευνά αυτό το θέμα μετατρέποντάς το σε μια απίστευτα πρωτοποριακή ταινία γκέι επιστημονικής φαντασίας, που σκιαγραφεί ένα μέλλον το οποίο δεν είναι διόλου απίθανο. Ο Tim Barrens είναι ένας μοναχικός γκέι άντρας που έχει σιχαθεί να είναι μόνος του. Τον χαϊδολογούν οι γυναίκες, τον απορρίπτουν οι άντρες, και έχει καταντήσει να κάνει σεξ με ένα στρέιτ φίλο του. Έτσι χαίρεται όταν μαθαίνει τα νέα ότι έχουν ξεκινήσει δοκιμές για ένα νέο χάπι το οποίο μπορεί να αλλάξει τη σεξουαλική του ταυτότητα και ίσως να βελτιώσει τη ζωή του.\n"Και ποιος δεν είχε μια περίοδο γκαντεμιάς και σκέφτηκε, 'Δε θα ήταν τέλειο να είσαι στρέιτ;' Ίσως τέλεια να μην είναι η κατάλληλη λέξη αλλά με την ομοφοβία και το ρατσισμό που υπάρχει θα μπορούσε να κάνει την ζωή λίγο πιο εύκολη. Το 'Hard Pill'παίρνει αυτή τη σκέψη και την μετατρέπει σε μια ταινία όπου ένα υποτιθέμενο 'φάρμακο' μας δείχνει πως θα ήταν να γυρίσουμε την πλάτη μας στον σεξουαλικό μας προσανατολισμό και στην οικογένεια και τους φίλους μας...Ένα μοραλιστικό, τι θα γινόταν αν δράμα σε μια υπόθεση γεμάτη ανατροπές και καλοσχεδιασμένους χαρακτήρες. Και για αυτό και μόνο αξίζει το χρόνο σας...", Rainbow Network (UK), Απρίλιος 2007\n"Ο πειρασμός του να ζήσεις καλύτερα μέσω της χημείας εξερευνείται στο ντεμπούτο του John Baumgartner, ένα προσεγμένο και προκλητικό δράμα για ένα δυσαρεστημένο γκέι άντρα που πειραματίζεται με την αλλαγή της σεξουαλικής του ταυτότητας μέσω ενός 'φαρμάκου'. Η ταινία προσεγγίζει τους χαρακτήρες της με απίστευτη ευαισθησία. Μια 'πολεμική' ταινία που θα λατρευτεί από τα φεστιβάλ πριν την αρπάξει ένας διανομέας...", Variety - 2005\n"(5/5) Το ξέρω ότι δεν πρέπει αλλά μερικές φορές προσεγγίζω ταινίες με μια προκαθορισμένη ιδέα. Στην περίπτωση του 'Hard Pill', μια ταινία για μια υποτιθέμενη 'θεραπεία' για την ομοφυλοφιλία, περίμενα να με βαρέσουν στο κεφάλι με ένα διδακτικό και πολιτικό ξύλο. Πόσο άδικο είχα. Το 'Hard Pill' είναι μια από τις καλύτερες ταινίες που έχω δει φέτος. Μια ειλικρινή και συναισθηματική ματιά στις επιπτώσεις των ζωών των γκέι αντρών εάν όντως έβγαινε ένα χάπι που θα 'έλυνε' την ομοφυλοφιλία...", Metro Weekly, 2005 - Sean Bugg\nΜιλήστε με τον Φώτη Σεργουλόπουλο


ΠΟΛΙΤΙΚΗ ΕΝΗΜΕΡΩΣΗ: 03/24/16\nΤην Τετάρτη το νομοσχέδιο για τη συμφωνία ΕΕ-Τουρκίας Δημιουργούνται 30.000 νέες θέσεις φιλοξενίας προσφύγων\nΤην προσεχή Τετάρτη η κυβέρνηση καταθέτει στην Βουλή το νομοσχέδιο που θα διευθετεί τα ζητήματα υλοποίησης των υποχρεώσεων της Ελλάδας στο πλαίσιο της Συμφωνίας ΕΕ-Τουρκίας.\nΕξάλλου από τις αρχές της εβδομάδας εντατικοποιούνται οι προσπάθειες για την ανακούφιση της κατάστασης στην Ειδομένη με ενημέρωση των ανθρώπων που βρίσκονται εκεί και διάθεση μέσων μεταφοράς για την μετακίνησή τους στις δομές που μπορούν να φιλοξενηθούν.\nΥπεύθυνος για τον επιτελικό συντονισμό αναλαμβάνει ο ΓΓ του Υπουργείου Εθνικής 'Αμυνας. Επίσης η κυβέρνηση προχωρά στην ενίσχυση του υπουργείου Μεταναστευτικής Πολιτικής, σε πρώτη φάση με την αναβάθμιση της υπηρεσίας Πρώτης Υποδοχής, σε Γενική Γραμματεία.\nΣτην συνεδρίαση παρουσιάστηκε το σχέδιο και το χρονοδιάγραμμα για την δημιουργία εντός 20 ημερών 30.000 θέσεων φιλοξενίας πρόσθετων σε αυτές που ήδη υπάρχουν. Επιπλέον προτεραιότητα της κυβέρνησης αποτελεί η ανακούφιση της κατάστασης που έχει διαμορφωθεί στην Ειδομένη και για τον λόγο αυτό γίνεται άμεσα η προσπάθεια ενημέρωσης των ανθρώπων που βρίσκονται εκεί και η διάθεση μεταφορικών μέσων για μετακίνηση σε θέσεις που υπάρχουν διαθέσιμες αυτήν την στιγμή σε δομές φιλοξενίας.\nΗ διαδικασία αυτή θα προχωρήσει με πιο εντατικούς ρυθμούς από την αρχή της επόμενης εβδομάδας σε συνδυασμό με τις νέες θέσεις φιλοξενίας που δημιουργούνται.\nΕτικέτες ΚΕΝΤΡΑ ΥΠΟΔΟΧΗΣ, ΠΡΟΣΦΥΓΕΣ, ΥΠΟΥΡΓΟΣ ΜΕΤΑΝΑΣΤΕΥΤΙΚΗΣ ΠΟΛΙΤΙΚΗΣ\nΔεν συνεργάζεται με… «ερείπια»!...\nΟ Λεβέντης αναπτύσσει αλαζονικά σύνδρομα...\nΟ λόγος για τον πρόεδρο της Ένωσης Κεντρώων Βασίλη Λεβέντη, που μετά από 30 χρόνια προσπάθειας κατάφερε να μπει στη Βουλή και αναπτύσσει τώρα… αλαζονικά σύνδρομα.\nκ.Λεβέντης αναφερόμενος στις ζυμώσεις στον χώρο της Κεντροαριστεράς, αποκάλυψε ότι συναντήθηκε προ μηνός με την Φώφη Γεννηματά και τον σύζυγό της και πως δέχθηκε πρόταση για διατήρηση σφραγίδων και χρηματοδοτήσεων στα κόμματα,αλλά εκλογική συνένωσή τους. «Συμφωνίες με βάση χρηματοδοτήσεις και σφραγίδες δεν κάνω», είπε, αποδίδοντας σε αυτή του την απάντηση την μη αποστολή επιστολής-προσκλητηρίου από την επικεφαλής της Δημοκρατικής Συμπαράταξης.\nΟ πρόεδρος της Ένωσης Κεντρώων υποστήριξε ότι το κόμμα του μπήκε στη Βουλήμε εντολή της νεολαίας να τα αλλάξει όλα και ξεκαθάρισε πως δεν μπορεί ναενωθεί με ‘κανέναν από αυτούς’, κάνοντας λόγο για «ερείπια του παλιού ΠΑΣΟΚ»…\nNeo - matrix24.gr\nΕνεργοποιείται η κάρτα σίτισης...\nΓια ένατη φορά θα ενεργοποιηθεί η κάρτα αλληλεγγύης, μέσω της οποίας θα καταβληθούν 17,3 εκατ. ευρώ σε 148.000 δικαιούχους, ανακοίνωσε το...\nΤα «SOS» για τις φετινές δηλώσεις...\nΗ προθεσμία για την...\nυποβολή των φετινών δηλώσεων λήγει κανονικά στις 30 Απριλίου, όμως θεωρείται βέβαιο πλέον ότι θα παραταθεί τουλάχιστον μέχρι τις 31 Μαΐου.\n4 Φέτος, για πρώτη φορά επιτρέπεται να υποβάλουν κοινή φορολογική δήλωση και τα ζευγάρια που έχουν συνάψει σύμφωνα συμβίωσης, είτε είναι ετερόφυλα είτε ομόφυλα.\n5 Οι σύζυγοι και όσοι έχουν συνάψει σύμφωνο συμβίωσης υποβάλλουν χωριστή φορολογική δήλωση, ο καθένας για τα εισοδήματά του, εφόσον έχει διακοπεί η συμβίωση κατά τον χρόνο υποβολής της δήλωσης ή ο ένας από τους δύο συζύγους ή συντρόφους είναι σε κατάσταση πτώχευσης ή έχει υποβληθεί σε δικαστική συμπαράσταση.\nΕτικέτες ΕΦΟΡΙΕΣ, ΦΟΡΟΛΟΓΙΚΗ ΔΗΛΩΣΗ\nΑλλάζει η ώρα την Κυριακή 27 Μαρτίου...\nΟι δείκτες των ρολογιών πρέπει να...\nπάνε μια ώρα μπροστά, στις 3:00 θα πρέπει να δείχνουν 4:00.\nΜε δάνειο θα πληρώσει το ΙΚΑ...\n...τις συντάξεις Απριλίου...\nΜε ολιγοήμερο δάνειο 100 εκατ. ευρώ από το ΤΑΠ ΔΕΗ θα πληρωθούν οι συντάξεις Απριλίου στο ΙΚΑ, καθώς παρά τη...\nβελτίωση της εικόνας των εσόδων τον Φεβρουάριο, τα προβλήματα ρευστότητας στο σύστημα κοινωνικής ασφάλισης παραμένουν.\n'Ηδη για το Μετοχικό Ταμείο Πολιτικών Υπαλλήλων η «λύση» που βρέθηκε, σύμφωνα με την Καθημερινή, είναι να καταβάλλεται το μέρισμα στους 284.000 δικαιούχους του ανά τρίμηνο, ενώ με την ρευστότητα περιουσίας πορεύεται μέχρι και την ψήφιση του ασφαλιστικού το ενιαίο υπερ-επικουρικό ΕΤΕΑ.\nΠάντως τον Φεβρουάριο τα έσοδα του ΙΚΑ εκτιμώνται αυξημένα κατά περίπου 10% με 11% σε σύγκριση με τον Φεβρουάριο του 2015, γεγονός που καθησύχασε λίγο την ηγεσία του υπουργείου Εργασίας.\nΠάνω από 48.000 πρόσφυγες στην Ελλάδα...\nΜηδενικές είναι οι προσφυγικές ροές προς τα νησιά του βορειοανατολικού Αιγαίου το τελευταίο 24ωρο, κάτι που πιθανώς να οφείλεται στους...\nθυελλώδεις ανέμους που πνέουν στην περιοχή.\nΠαρόλα αυτά, στα νησιά παραμένουν εγκλωβισμένοι 1.766 πρόσφυγες, που περιμένουν να αναχωρήσουν προς την Αθήνα.\nΟ αριθμός των προσφύγων και μεταναστών που παραμένει στη Λέσβο, σήμερα Τετάρτη στις 9 το πρωί, ήταν 1383.\nΑναχωρούν δε τμηματικά από το νησί με τα πλοία της γραμμής με εισιτήρια που είχαν εκδοθεί τις προηγούμενες μέρες. Στη Χίο έτοιμοι να αναχωρήσουν βρίσκονται πλέον μόλις 44 άτομα. Τέλος στη Σάμο βρίσκονται 339 άτομα.\nΜέσα στα hotspots βρίσκονται υπό περιορισμό μετανάστες και πρόσφυγες που μπήκαν στην Ελλάδα μετά την Κυριακή 20 Μαρτίου πρώτη μέρα εφαρμογής της Συνθήκης Ευρωπαϊκής Ένωσης και Τουρκίας. Συγκεκριμένα, στη Μόρια βρίσκονται 1340 άτομα, στη Χίο 1245 και στη Σάμο 111.\nΜε την ελπίδα να ανοίξουν κάποια στιγμή τα σύνορα με την πΓΔΜ, στην Ειδομένη παραμένουν 12.000 πρόσφυγες και μετανάστες. Στο Στρατόπεδο Μαζαράκη διαμένουν περίπου 3.863 πρόσφυγες ενώ άλλοι 3.515 φιλοξενούνται στο Πολύκαστρο Νέας Καβάλας.\nΔραματική παραμένει η κατάσταση στον Πειραιά, όπου παραμένουν 4.770 πρόσφυγες και μετανάστες. Συνολικά, στην Αττική έχουν εγκλωβιστεί 13.364 άνθρωποι.\nΕτικέτες ΕΛΛΑΔΑ, ΠΡΟΣΦΥΓΕΣ, ΥΠΟΥΡΓΟΣ ΜΕΤΑΝΑΣΤΕΥΤΙΚΗΣ ΠΟΛΙΤΙΚΗΣ\nΣυρία: Οι κυβερνητικές δυνάμεις εισήλθαν στην Παλμύρα...\nΗ συριακή δημόσια τηλεόραση μετέδωσε πως οι κυβερνητικές δυνάμεις εισήλθαν σήμερα στην Παλμύρα, καθώς ο στρατός προσπαθεί να ανακαταλάβει την...\nπόλη από την οργάνωση Ισλαμικό Κράτος. Στρατιώτες έφθασαν στην "καρδιά" της Παλμύρας, ανέφερε το δημόσιο ειδησεογραφικό κανάλι Ikhbariya, το οποίο μετέδωσε πλάνα ακριβώς έξω από την ιστορική πόλη η οποία τελεί υπό τον έλεγχο του Ισλαμικού κράτους από τον Μάιο του 2015.\nΗ οργάνωση Ισλαμικό Κράτος (ΙΚ) διέταξε περίπου 15.000 αμάχους που βρίσκονται ακόμη στην Παλμύρα να φύγουν από την πόλη την οποία προσπαθούν να ανακαταλάβουν οι δυνάμεις που πρόσκεινται στο καθεστώς, ανέφερε σήμερα το Συριακό Παρατηρητήριο Ανθρωπίνων Δικαιωμάτων.\n"Οι τζιχαντιστές κάλεσαν από τα μεγάφωνα τους αμάχους να φύγουν επειδή οι μάχες έφθασαν στα προάστια της πόλης", ανέφερε το Παρατηρητήριο, σύμφωνα με το οποίο οι φιλοκυβερνητικές δυνάμεις προωθούνται σε πολλά μέτωπα στη δυτική πλευρά.\nΗ προώθησή τους επιβραδύνεται, ωστόσο, από εκρηκτικούς μηχανισμούς που αφήνει το ΙΚ στους αγρούς γύρω από την πόλη, σύμφωνα με το Παρατηρητήριο.\nΣυριακή πηγή ασφαλείας επιβεβαίωσε χθες πως ο στρατός, που έχει φθάσει στις πύλες της Παλμύρας, ετοιμάζεται "να αρχίσει τη μάχη της απελευθέρωσης της πόλης" η οποία καταλήφθηκε από τους τζιχαντιστές τον Μάιο.\nΣύμφωνα με τον διευθυντή του Παρατηρητηρίου Ράμι Αμπντέλ Ραχμάν, στην Παλμύρα παραμένουν περίπου 15.000 από τους 70.000 κατοίκους αυτής της πόλης στην κεντρική Συρία, που αποκαλείται το "Μαργαριτάρι της Ερήμου".\n"Μόνον οι πιο φτωχοί δεν μπόρεσαν να φύγουν νωρίτερα", δήλωσε ο Αμπντέλ Ραχμάν.\nΟ στρατός και οι προσκείμενες στο καθεστώς πολιτοφυλακές, που ανακατέλαβαν τους λόφους στα προάστια της πόλης, βρίσκονταν σήμερα αντιμέτωποι με τους τζιχαντιστές στα όρια της συνοικίας Χάι αλ-Γκαρφ νοτιοδυτικά της Παλμύρας, ενώ η συριακή και η ρωσική Πολεμική Αεροπορία πλήττουν θέσεις των τζιχαντιστών στον τομέα, σύμφωνα με το Παρατηρητήριο.\n"Οι ένοπλες δυνάμεις (...) συνεχίζουν να προωθούνται στην Παλμύρα και έχουν πάρει τον πλήρη έλεγχο του λόφου Αλ-Ταρ δυτικά της πόλης", μετέδωσε από την πλευρά της η συριακή δημόσια τηλεόραση, επικαλούμενη ανώνυμη στρατιωτική πηγή.\nΜετά την κατάληψη της Παλμύρας, το ΙΚ κατέστρεψε πολλούς αρχαιολογικούς θησαυρούς αυτής της αρχαίας πόλης που ανήκει στα μνημεία πολιτιστικής κληρονομιάς της Ανθρωπότητας.\nΗ ανακατάληψή της θα επιτρέψει στο καθεστώς να προωθηθεί περαιτέρω στα ανατολικά στη συριακή έρημο προς τη μεθόριο με το Ιράκ, που ελέγχεται από τους τζιχαντιστές, στους οποίους δεν εφαρμόζεται η κατάπαυση των εχθροπραξιών στη Συρία που κηρύχθηκε στις 27 Φεβρουαρίου.\n40 χρόνια κάθειρξη για τον Κάρατζιτς...\nΟ Κάρατζιτς κατηγορείτο για τα χειρότερα εγκλήματα κατά τη διάρκεια του τετραετούς πολέμου στη...\nΒοσνία-Ερζεγοβίνη τη δεκαετία του 1990.\nΜε όσα είπε και όσα έκανε Γιόχαν Κρόιφ: Ο άνθρωπος που άλλαξε το ποδόσφαιρο\nΜπορεί να ακούγεται «κλισέ», ζώντας στην εποχή της απόλυτης υπερβολής, ωστόσο, το να χαρακτηρίσει κανείς τον Γιόχαν Κρόιφ ως τον άνθρωπο που άλλαξε το ποδόσφαιρο, δεν είναι ψέμα. Ο Ολλανδός «Νουρέγιεφ» της μπάλας, όπως τον αποκάλεσε ο κόσμος των γηπέδων ήταν μια ιδιοφυΐα του αθλήματος και ξεχώριζε τόσο εντός, όσο και εκτός αγωνιστικών χώρων με αυτά που έκανε, αλλά και αυτά που συνήθιζε να λέει.\nΕνώ όλοι οι άλλοι διάλεγαν νούμερο φανέλας ανάλογα με τη θέση που αγωνίζονταν (άμυνα, κέντρο, επίθεση), ξαφνικά εκείνος «ακύρωσε» τις προπονητικές συνήθειες φορώντας επάνω του τον αριθμό «14», χωρίς κανένας «κανόνας» να μπορεί να εξηγήσει την επιλογή του.\nΗ ισχυρή προσωπικότητά του αποτυπώθηκε στην ιστορία του παγκοσμίου ποδοσφαίρου, γράφοντας «χρυσές σελίδες» με τη φανέλα της εθνικής Ολλανδίας, του Άγιαξ και της Μπαρτσελόνα.\nΟ Κρόιφ υπήρξε ο κύριος εκφραστής του γνωστού «Total football» ή αλλιώς του «ολοκληρωτικού ποδοσφαίρου» που επινοήθηκε στην Ολλανδία και το οποίο ανέτρεπε τα στερεότυπα της εποχής. Ένα «ρευστό» στυλ παιχνιδιού, που επικεντρώθηκε στην κατοχή της μπάλας και την ταχύτητα, και με τη συμμετοχή όλων των μελών της ομάδας ταυτόχρονα σε άμυνα και επίθεση.\nΔεν ήταν τυχαίο πως τη δεκαετία του 1970, βοήθησε τον Άγιαξ να κατακτήσει τρία Ευρωπαϊκά τρόπαια στη σειρά 1971-73, και αναδείχτηκε κορυφαίος ποδοσφαιριστής στην Ευρώπη το 1971, 1973 και 1974.\nΌταν αποφάσισε να εγκαταλείψει τον Άγιαξ για τη Μπαρτσελόνα, «έσπασε» το παγκόσμιο ρεκόρ μεταγραφής με τα 2 εκατ. δολάρια που ξόδεψαν οι Καταλανοί για να τον κάνουν «δικό» τους.\nΑν και μανιώδης καπνιστής, είχε βρει έναν σχεδόν… μαγικό τρόπο, ώστε το βλαβερό τσιγάρο να μην επηρεάζει την αθλητική του απόδοση, έστω και αν τελικά υποβλήθηκε σε χειρουργική επέμβαση καρδιάς το 1991.\nΠαράλληλα, ο Κρόιφ είχε μια σπάνια ικανότητα να εμπνέεται και να φιλοσοφεί γύρω από το ποδόσφαιρο, κυρίως όταν έγινε προπονητής, αλλά και από την εποχή που αγωνιζόταν.\nΞεστόμισε εκατοντάδες ατάκες που έμειναν στην Ιστορία και ίσως η παρακάτω «14άδα» (σ.σ. συμβολικά με τον αριθμό της φανέλας του) να κάνει ακόμη πιο κατανοητή τη διαφορετικότητά του…\n#1. «Τεχνική δεν είναι να κάνεις 1.000 γκελ με τη μπάλα. Ο καθένας θα μπορούσε να το πετύχει με προπόνηση. Και τότε θα μπορούσε να δουλέψει σε ένα τσίρκο».\n#2. «Επέλεξε τον καλύτερο ποδοσφαιριστή για κάθε θέση μιας 11άδας και τότε δεν θα έχεις την καλύτερη 11άδα, αλλά τα 11 πιο δυνατά ‘εγώ’».\n#3. «Δεν θα χαρακτήριζα τον εαυτό μου ως θρήσκο. Στην Ισπανία και οι 22 ποδοσφαιριστές κάνουν τον σταυρό τους πριν βγουν στο γήπεδο. Αν αυτό τους βοηθούσε, τότε όλα τα ματς θα έπρεπε να λήγουν ισόπαλα. Κοινώς δεν υπάρχει Θεός στο ποδόσφαιρο».\n#4. «Ποιος λέει ότι πάντα πρέπει να κερδίζει η πιο πλούσια ομάδα; Εγώ δεν είδα ποτέ μια τσάντα με λεφτά να σκοράρει».\n#5. «Στατιστικά σε κάθε αγώνα οι ποδοσφαιριστές έχουν τη μπάλα στα πόδια τους για περίπου 3 λεπτά ο καθένας. Άρα πιο σημαντικό είναι τι θα κάνεις τα υπόλοιπα 87 λεπτά χωρίς τη μπάλα».\n#6. «Θεωρητικά το να παίζεις ποδόσφαιρο είναι πολύ απλό, αλλά το να παίζεις απλά είναι το πιο δύσκολο».\n#7. «Βρίσκω φρικτό να απορρίπτονται ποδοσφαιριστές λόγω στατιστικών μετρήσεων από κομπιούτερ. Ίσως κι εμένα ο Αγιαξ βασιζόμενος σε εργομετρικές μελέτες να έπρεπε να με απορρίψει. Όμως, η ποιότητα της τεχνικής μου και το όραμα δεν μπορούσαν να ανιχνευθούν από υπολογιστές».\n#8. «Το ποδόσφαιρο παίζεται αρχικά με τα πόδια και στη συνέχεια με το μυαλό. Όταν η ηλικία δεν σου επιτρέπει να κάνεις πολλά με τα πόδια, τότε αναλαμβάνει το μυαλό».\n#9. «Οι Ιταλοί δεν μπορούν να μας κερδίσουν, αλλά εμείς σίγουρα μπορούμε να χάσουμε από αυτούς».\n#10. «Οι Ισπανοί παίκτες είναι ιδανικοί για να δουλέψεις μαζί τους. Αντίθετα, οι Ολλανδοί, μόλις ανοίξεις το στόμα σου για να πεις κάτι, έχουν ήδη προλάβει να απαντήσουν: Ναι, αλλά…».\n#11. «Όταν προηγείσαι 5-0, τότε δεν έχει νόημα να ψάξεις ένα έκτο γκολ. Πολύ πιο θεαματικό για την κερκίδα, είναι να προσπαθήσεις να σημαδέψεις το δοκάρι».\n#12. «Ξέρεις αν ένας παίκτης χτυπάει σωστά τη μπάλα, όχι βλέποντάς τον, αλλά ακούγοντας τον ήχο που κάνει το παπούτσι του στην επαφή με τη μπάλα».\n#13. «Πάντα πίστευα ότι κάθε παίκτης πρέπει να μπορεί να αγωνίζεται σε όλες τις θέσεις του γηπέδου. Γι’ αυτό είναι τόσο σημαντικό να ακούνε όλοι τις ομιλίες περί τακτικής. Το αριστερό εξτρέμ δεν επιτρέπεται να κοιμάται όταν μιλάω για το δεξί μπακ».\n#14. «Είμαι πρώην παίκτης, πρώην προπονητής, πρώην τεχνικός διευθυντής, πρώην επίτιμος πρόεδρος. Μία καλή λίστα που δείχνει ότι όλα φτάνουν στο τέλος».\nΚάποιες από τις πιο σημαντικές φωτογραφίες του\nΟρισμένες από τις ημερομηνίες σταθμούς της ζωής του…\n25/04/1947: Γεννήθηκε στο Άμστερνταμ\n08/07/1957: Εντάχθηκε στις ακαδημίες του Άγιαξ\n15/11/1964: Έκανε το ντεμπούτο του με τον Άγιαξ\n07/09/1966: Έκανε το ντεμπούτο του με την εθνική Ολλανδίας\n30/10/1970: Φόρεσε το νούμερο «14» κόντρα στον κανόνα του «1-11»\n14/08/1973: Πήρε μεταγραφή στη Μπαρτσελόνα\n22/12/1973: Απέκτησε το προσωνύμιο «Ιπτάμενος Ολλανδός»\n(για ένα πανέμορφο γκολ κόντρα στην Ατλέτικο Μαδρίτης).\n23/05/1978: Πήρε μεταγραφή στους Λος Αντζελες Αζτεκς\n06/12/1981: Επέστρεψε στον Άγιαξ\n13/05/1984: Αποχώρησε από την ενεργό δράση\n06/06/1985: Έγινε προπονητής του Άγιαξ\n04/05/1988: Έγινε προπονητής στη Μπαρτσελόνα\n10/03/ 1999: Μπήκε στο «Hall of Fame» της Μπαρτσελόνα σε ειδική τελετή στο «Καμπ Νου»\n26/03/2010: Ανακηρύχθηκε επίτιμος πρόεδρος της Μπαρτσελόνα\n22/10/ 2015: Διαγνώστηκε με καρκίνο στον πνεύμονα\n24/03/2016: «Έφυγε» από τη ζωή\nΕτικέτες ΑΘΛΗΤΙΣΜΟΣ, ΓΕΓΟΝΟΤΑ ΣΤΟΝ ΚΟΣΜΟ\nΤην Τετάρτη το νομοσχέδιο για τη συμφωνία ΕΕ-Τουρκ...\nΣυρία: Οι κυβερνητικές δυνάμεις εισήλθαν στην Παλμ...\nΜε όσα είπε και όσα έκανε Γιόχαν Κρόιφ: Ο άνθρωπος...


Στυλίδης: «Συγκεντρωμένοι για 40 λεπτά» - Onsports.gr\nΑλέξανδρος Πρίφτης 28 Ιανουαρίου 2012, 17:18\nΣτυλίδης: «Συγκεντρωμένοι για 40 λεπτά»\nΕξαιρετικά δύσκολο θεωρεί το παιχνίδι με αντίπαλο τον Κολοσσό Ρόδου ο παίκτης του ΚΑΟΔ Φώτης Στυλίδης.\nΟ Έλληνας αθλητής της ομάδας της Δράμας υπογράμμισε για τον συγκεκριμένο αγώνα: «Είναι ένα από τα δυσκολότερα παιχνίδια που έχουμε να δώσουμε στην έδρα μας. Η Ρόδος έχει δείξει ότι παίζει το ίδιο καλά και εκτός έδρας έχοντας χάσει μόνο από ΟΣΦΠ και Πανιώνιο. Είναι πολύ δεμένη ομάδα με παλιούς παίκτες που αγωνίζονται χρόνια μαζί και τρεις πολύ καλούς αμερικάνους.\nΘα πρέπει να είμαστε συγκεντρωμένοι για 40 λεπτά για να μπορέσουμε να διεκδικήσουμε την νίκη που θα μας φέρει ακόμη πιο κοντά στους στόχους μας. Καλώ του συμπολίτες μου να είναι για άλλη μια φορά κοντά μας γιατί μας δίνουν την έξτρα ώθηση που χρειαζόμαστε για να φτάσουμε στην νίκη».


Η Ελλάδα διώχνει ΚΑΙ τα παιδιά της - Μανώλης Β. Βολουδάκης\nHome / Ελλάδα / Εργασία / Έρευνα / Νεολαία / Η Ελλάδα διώχνει ΚΑΙ τα παιδιά της\nΗ Ελλάδα διώχνει ΚΑΙ τα παιδιά της\nΠρόθυμοι να μετακομίσουν στο εξωτερικό για εργασία δηλώνουν οι Έλληνες σε ποσοστό 60%, έναντι του παγκόσμιου μέσου όρου του 64%, με τη νεολαία να εμφανίζεται περισσότερο «συγκρατημένη» και να προτιμά την εύρεση εργασίας στη χώρα, σύμφωνα με τα αποτελέσματα παγκόσμιας έρευνας με τίτλο «Decoding Global Talent» (Αποκωδικοποιώντας το παγκόσμιο ταλέντο) που διεξήγαγαν οι εταιρείες The Boston Consulting Group και The Network, καθώς επίσης και ο SkyWalker.gr για την Ελλάδα.\nΣτην έρευνα, τα συμπεράσματα της οποίας παρουσιάστηκαν χτες (3/12) κατά τη διάρκεια συνέντευξης Τύπου, συμμετείχαν 1.235 άτομα από την Ελλάδα. Η έρευνα πραγματοποιήθηκε από τον Απρίλιο έως τέλη Νοεμβρίου 2014.\nΑναλυτικότερα, η οικονομική αβεβαιότητα είναι ο πρωταρχικός λόγος για τον οποίο θα αποφάσιζαν οι Έλληνες να αναζητήσουν εργασία στο εξωτερικό. Οι καλύτερες ευκαιρίες σταδιοδρομίας και το καλύτερο βιοτικό επίπεδο, αποτελούν τον δεύτερο και τον τρίτο λόγο αντίστοιχα.\nΩς προς το τι αναζητούν οι Έλληνες, η εκτίμηση που δείχνει ο εργοδότης για τη δουλειά του εργαζόμενου κατατάσσεται ως προτεραιότητα. Αντανακλώντας το δύσκολο οικονομικό κλίμα στην Ελλάδα, η οικονομική σταθερότητα της εταιρείας κατατάσσεται ως το δεύτερο ζητούμενο.\nΑπό την έρευνα προκύπτει ότι η νέα γενιά Ελλήνων (21-30 ετών) επιθυμεί να παραμείνει στην Ελλάδα περισσότερο από τον μέσο όρο. Παρόλα αυτά η Ελληνική κυβέρνηση κάνει ότι μπορεί για να διώξει το εργατικό δυναμικό στο εξωτερικό. Μόνο το 5% των Ελλήνων ερωτηθέντων ήδη ζουν στο εξωτερικό, ενώ το 55% θα μετακόμιζε στο εξωτερικό για δουλειά, ποσοστά που είναι χαμηλότερα από τον μέσο όρο παγκοσμίως.\nΟι τρεις πρώτες χώρες στις οποίες θα πήγαιναν οι Έλληνες είναι οι Αγγλόφωνες Μεγάλη Βρετανία που συγκεντρώνει το 18% και οι ΗΠΑ το 12%, ενώ η οικονομικά σταθερή Ελβετία συγκεντρώνει το 13% ερχόμενη δεύτερη στις προτιμήσεις των ερωτηθέντων. Τη δεκάδα συμπληρώνουν η Γερμανία, η Γαλλία, η Σουηδία, η Ιταλία, ο Καναδάς, η Κύπρος και το Μεξικό.\nΕκτός από τους Έλληνες όμως που εκφράζουν επιθυμία να εργαστούν σε αυτές τις χώρες, υπάρχουν και κάτοικοι άλλων χωρών οι οποίοι επιθυμούν να έρθουν για δουλειά στην Ελλάδα. Μεταξύ των πρώτων δέκα χωρών είναι τρία κράτη-μέλη της Ευρωπαϊκής Ένωσης: η Φινλανδία όπου η Ελλάδα είναι στην 3η θέση της προτίμησής τους, η Γαλλία με τη χώρα μας να είναι στην 5η θέση της προτίμησης, και τέλος η Ολλανδία όπου την 7η θέση της επιλογής κατέχει η χώρα μας.\nΕνδιαφέρον εύρημα είναι το: τι κάνει τους Έλληνες χαρούμενους στην εργασία τους. Ο καλός μισθός τοποθετείται τελευταίος στη λίστα των 10 σημαντικότερων κινήτρων. Πρώτο σε σημασία είναι η εκτίμηση του εργοδότη για τη δουλειά του εργαζόμενου, δεύτερο η οικονομική σταθερότητα της εταιρείας και τρίτο το πόσο ενδιαφέρον είναι το αντικείμενο εργασίας. Η δυνατότητα επαγγελματικής εξέλιξης, οι καλές σχέσεις με τους συναδέλφους και τους προϊσταμένους, η ισορροπία επαγγελματικής και προσωπικής ζωής, το δημιουργικό και καινοτόμο εργασιακό περιβάλλον και η αίσθηση επαγγελματικής ασφάλειας συμπληρώνουν τα σημαντικότερα κίνητρα.\nΣύμφωνα με τα αποτελέσματα της έρευνας παγκοσμίως, ποσοστό 64% των ερωτηθέντων δηλώνουν ότι ήδη ζουν ή είναι πρόθυμοι να μετακομίσουν στο εξωτερικό για εργασία.\nΣημειώνεται ότι η έρευνα διεξήχθη σε 189 χώρες από την The Boston Consulting Group, μία από τις κορυφαίες εταιρείες συμβούλων και τη The Network, το παγκόσμιο δίκτυο στο οποίο συμμετέχουν πάνω από 50 κορυφαία job sites (ιστότοποι εξεύρεσης εργασίας). Στην έρευνα συμμετείχαν πάνω από 200.000 ερωτώμενοι παγκοσμίως, ενώ 50 άτομα από όσους απάντησαν στο ερωτηματολόγιο κλήθηκαν σε συνέντευξη για την εις βάθος διερεύνηση των απαντήσεών τους. Στις συνεντεύξεις συμμετείχαν μηχανικοί, γιατροί-ερευνητές, project managers και δημόσιοι υπάλληλοι.\nΑπαντώντας στην ερώτηση γιατί θα μετακόμιζαν, ποσοστό 64% των ερωτηθέντων αναφέρουν τη διεύρυνση της προσωπικής και απόκτηση εργασιακής εμπειρίας. Όσον αφορά στο τι θα τους ικανοποιούσε στην εργασία, απλά θέματα αναφέρονται ως πιο σημαντικά. Έτσι η εκτίμηση του εργοδότη για τη δουλειά του εργαζόμενου και οι καλές σχέσεις με τους συναδέλφους βρίσκονται στις πρώτες δύο θέσεις.\nΟι ΗΠΑ είναι η πιο δημοφιλής χώρα προορισμού παγκοσμίως με ποσοστό 42% και την ακολουθούν η Μεγάλη Βρετανία με ποσοστό 37% και ο Καναδάς με ποσοστό 35%. Τη δεκάδα συμπληρώνουν η Γερμανία με ποσοστό 33%, η Ελβετία και η Γαλλία με ποσοστό 29%, η Αυστραλία με ποσοστό 28%, η Ισπανία με ποσοστό 26%, η Ιταλία με ποσοστό 25% και η Σουηδία με ποσοστό 23%.\nΑντίστοιχα το Λονδίνο με ποσοστό 16%, η Νέα Υόρκη με ποσοστό 12,2% και το Παρίσι με ποσοστό 8,9% είναι οι πιο ελκυστικές πόλεις προορισμού παγκοσμίως.\nΕλλάδα Εργασία Έρευνα Νεολαία


''Η κυβέρνηση κοροϊδεύει τον κόσμο'' - Δ. Τζανακόπουλος (PODCAST) | Rthess\n”Η κυβέρνηση κοροϊδεύει τον κόσμο” – Δ. Τζανακόπουλος (PODCAST)\nHome > Επικαιρότητα > ”Η κυβέρνηση κοροϊδεύει τον κόσμο” – Δ. Τζανακόπουλος (PODCAST)\nΣτο Ράδιο Θεσσαλονίκη και στους Στέφανο Διαμαντόπουλο και Δημήτρη Συρμάτση μίλησε ο γραμματέας του ΣΥΡΙΖΑ Δημήτρης Τζανακόπουλος.\n”Πρωταρχικός στόχος του ΣΥΡΙΖΑ είναι να επανέλθει η ΔΕΗ σε δημόσιο έλεγχο” ανέφερε χαρακτηριστικά.\nΆσκησε αυστηρή κριτική στην κυβέρνηση της ΝΔ τονίζοντας πως ” δεν ήθελε να πλήξει παραγωγούς ρεύματος και τα ”έριξε” στην Ευρώπη. Άφησε ανεξέλεγκο το καρτέλ ενέργειας”.\nΣημείωσε πως ”ο κ. Μητσοτάκης βρίσκεται σε αποδρομή”, τονίζοντας πως πρόκειται για ”πολιτική επιδότησης της αισχροκέρδιας οι επιλογές Μητσοτάκη. Καθαρές business του πρωθυπουργού με τους παραγωγούς ενέργειας”.\nπριν 24 λεπτά Διακοπές ρεύματος σήμερα Πέμπτη σε περιοχές της Θεσσαλονίκης Διαβάστε περισσότερα\nπριν 59 λεπτά Παζάρια και εκνευρισμός από την Άγκυρα – Οι ειδήσεις στις 08:00 από το Ράδιο Θεσσαλονίκη (19/05/2022) Διαβάστε περισσότερα\nπριν 59 λεπτά Ο Τσαβούσογλου κούνησε το δάχτυλο στον Αμερικανό ΥΠΕΞ – ‘Χάσατε τις ισορροπίες μεταξύ Τουρκίας και Ελλάδας Διαβάστε περισσότερα


Δεκέμβριος | 2012 | εργασιακό δελτίο\nΠανεπιστημιακοί, «εμείς στηρίζουμε τις ‘ανομίες’ των φοιτητών μας\nΗ εισβολή της αστυνομίας, με το πρόσχημα της πάταξης του παραεμπορίου, στο άδειο από φοιτητές Οικονομικό Πανεπιστήμιο Αθήνας, την Παρασκευή 28/12, και η έρευνα που ακολούθησε σε χώρους φοιτητικών συλλογικοτήτων μέσα στο Ίδρυμα, δεν μας ξαφνιάζει. Αφενός, η υιοθέτηση της ατζέντας της Χρυσής Αυγής από την κυβέρνηση ΝΔ-ΠΑΣΟΚ-ΔΗΜΑΡ είναι εξόφθαλμη.\nΤο κράτος χτύπησε άλλο ένα «κέντρο ανομίας», τον 98FM\n.::ΕΙΣΒΟΛΗ ΣΤΟ ΑΣΥΛΟ ΤΗΣ ΑΣΟΕΕ — ΚΑΤΑΣΧΕΣΗ ΤΟΥ ΡΑΔΙΟΦΩΝΙΚΟΥ ΣΤΑΘΜΟΥ::.\n24ωρες επαναλαμβανόμενες απεργίες στην Thyssen Krupp\nΜε 24ωρες επαναλαμβανόμενες απεργίες από την ερχόμενη Δευτέρα 31/12 συνεχίζουν τον αγώνα τους οι εργαζόμενοι στην εταιρεία ανελκυστήρων «ΤhyssenKrupp», για να μην περάσουν οι απολύσεις πέντε συναδέλφων τους. Οι εργαζόμενοι αντιδρούν επίσης στην πρόθεση της εταιρείας να προχωρήσει σε μειώσεις μισθών 30%, στην εντατικοποίηση της δουλειάς, αλλά και στο γεγονός ότι δεν τηρείται ο κανονισμός στα συνεργεία συντήρησης που πρέπει να αποτελούνται από δύο εργαζόμενους και η εταιρεία τα περιορίζει στον έναν.\nΔιακρατικό εμπόριο ανέργων Ελλάδας-Γερμανίας !\nΈτοιμοι να μεταναστεύσουν για Γερμανία είναι 100 γιατροί από τη βόρεια Ελλάδα, οι οποίοι έλαβαν και επίσημα την πρόσκληση να εργαστούν σε συγκεκριμένες θέσεις ή να μετεκπαιδευτούν.\nΜάλιστα, όσοι δε γνωρίζουν καλά γερμανικά, θα καθίσουν από τις 7 Ιανουαρίου στα… θρανία του «Γκαίτε», στη Θεσσαλονίκη, για να παρακολουθήσουν δωρεάν μαθήματα, με χρηματοδότηση της ομοσπονδιακής κυβέρνησης.\nΣτάσεις εργασίας κήρυξε η ΕΣΗΕΑ για τις 28/12\nΣυνεχίζουν τις κινητοποιήσεις οι απολυμένοι στα Metropolis\nΑπεργούν οι ηθοποιοί στις 28/12\nΤην Παρασκευή, 28 Δεκεμβρίου, το Σωματείο Ελλήνων Ηθοποιών (ΣΕΗ) καλεί τους ηθοποιούς σε 24ωρη προειδοποιητική απεργία, διεκδικώντας αξιοπρεπείς όρους εργασίας. Ακολουθεί αναλυτικά η ανακοίνωση του ΔΣ του ΣΕΗ:\nΑπεργία σε μετρό και ηλεκτρικό στις 1/1/2013\nΠρόγραμμα «εθελουσίας» εξόδου στη Marfin-Egnatia\nΠρόγραμμα «εθελούσιας» εξόδου ανακοίνωσε πριν λίγες μέρες και η τράπεζα «Μαρφιν Εγνατία», μέλος του Ομίλου Λαϊκής Τράπεζας (το 84% των μετοχών κατέχει η Κυπριακή Δημοκρατία). Στη σχετική ανακοίνωση η εργοδοσία επικαλείται την «εξαιρετικά δύσκολη οικονομική συγκυρία και των επιπτώσεών της στο χρηματοπιστωτικό σύστημα Ελλάδας και Κύπρου και με βάση το διάταγμα της Κυπριακής Δημοκρατίας, επιβάλλεται η αναδιοργάνωση της Marfin Εγνατία Τράπεζας στην Ελλάδα και η ουσιαστική μείωση του λειτουργικού κόστους».\nΑπείλησε με όπλο εργολάβους της ΔΕΗ και καταδικάστηκε\nΕκδικάστηκε στις 21/12 στο Μονομελές Πλημμελειοδικείο Τρικάλων η υπόθεση του 55χρονου Τρικαλινού Ιατρού, ο οποίος την προηγούμενη Δευτέρα 17/12 είχε απειλήσει 2 εργολάβους της ΔΕΗ που είχαν μεταβεί στην οικία του προκειμένου να του κόψουν το ρεύμα, λόγω ανεξόφλητων λογαριασμών, με κυνηγετικό όπλο.\nΑνακοίνωση υπαλλήλων του ΕΟΤ για την υπεξαίρεση των 147.000 €\nΟι συνάδελφοί μας αυτοί δεν αρκέστηκαν μόνο να μπλοκάρουν την πληρωμή της σχετικής επιταγής, αλλά με κατεπείγουσα αναφορά τους ενημέρωσαν την ηγεσία του ΕΟΤ. Έτσι προκάλεσαν την έγκαιρη επέμβαση των διωκτικών αρχών και την εξάρθρωση, εν τη γενέσει του, κυκλώματος που, όπως διαφαίνεται από τα πρώτα στοιχεία της έρευνας σκοπό είχε να αντλεί σημαντικά χρηματικά ποσά από τον ΕΟΤ.\nΚάλεσμα σε γλέντι από το ΣΩΒΑ, το Σάββατο\nΝέες απολύσεις και προσλήψεις φτηνότερων εργαζόμενων στον ΟΤΕ\nΗ κουτοπονηριά του καθεστώτος που θα ρημάξει τους εργαζόμενους με μπλοκάκι\nH συνάντηση του Σαμαρά με καπιταλΗστές παραμονή Χριστουγέννων\nΤο σκάνδαλο Πάχτα στο France-2\nΚουζίνα αλληλεγγύης από το πρωί εξω απο το Ζαχαροπλαστείο Χατζή\nΚουζίνα αλληλεγγύης πραγματοποιείται από το πρωί σήμερα εξω απο το Ζαχαροπλαστείο Χατζή στη Βενιζέλου απο εργαζόμενους που ειναι απλήρωτοι εδώ και 12 μήνες. Οι εργαζόμενοι μοιράζουν γλυκά, σουβλάκια και κρασί και καλούν όλους τους εργαζόμενους και τη νεολαία της πόλης να στηρίξουν τον αγώνα τους.\nΑνακοίνωση εργαζομένων: Εμείς οι εργαζόμενοι στα ζαχαροπλαστεία ΧΑΤΖΗΣ Α.Ε είμαστε απλήρωτοι από τον Αύγουστο. Μας χρωστάει μισθούς, επιδόματα αδείας, δώρα Χριστουγέννων και Πάσχα από το 2009. Αλλά δεν είναι μονό αυτά:\nΣε κινητοποιήσεις οι 5μηνιτες στο Βόλο\nΜε γενική συνέλευση που πραγματοποίησαν, στις 18 Δεκέμβρη, οι εργαζόμενοι στα πεντάμηνα προγράμματα απασχόλησης στους δήμους της Μαγνησίας που έχουν σαν εργολάβο-εργοδότη τον πρόεδρο του ΕΚΒ εκ μέρους του ΙΝΕ/ΓΣΕΕ, εξαιτίας των σοβαρών προβλημάτων που αντιμετωπίζουν με τη μη καταβολή των δεδουλευμένων τους και όχι μόνο, αποφάσισαν να προχωρήσουν σε αγωνιστικές κινητοποιήσεις.\nΚαταγγελία για τις απολύσεις στο Ριζοσπάστη\nΕπιστολή – καταγγελία των εργαζομένων στις Εκδόσεις Λυμπέρη\nΕκτακτη οικονομική ενίσχυση για «εκλεκτούς άνεργους», τους δημοσιογράφους των εφημερίδων\nΤο Δ.Σ. της Ε.Π.Η.Ε.Α. ενημερώνει τους ανέργους συναδέλφους ότι, την Παρασκευή 21 Δεκεμβρίου 2012, ο υπουργός Εργασίας ενέκρινε – κατόπιν σχετικής εισήγησης του ΕΤΑΠ-ΜΜΕ-την καταβολή έκτακτης οικονομικής ενίσχυσης, εν όψει των… εορτών των Χριστουγέννων και του νέου έτους, στους ανέργους που η επιδότησή τους έληξε στο τελευταίο 7μηνο πριν το Δεκέμβριο του 2012 (δηλαδή μέσα στους μήνες Μάιο, Ιούνιο, Ιούλιο, Αύγουστο, Σεπτέμβριο, Οκτώβριο ή Νοέμβριο του 2012) και παραμένουν άνεργοι μέχρι σήμερα.\nΗ Κατάληψη Villa Amalias εδώ και 23 χρόνια αποτελεί έναν ανοιχτό πολιτικό πολιτιστικό και κοινωνικό χώρο, καθώς και στεγαστική κολεκτίβα. Όλα αυτά τα χρόνια σε αυτή δραστηριοποιούνται πολλές ομάδες όπως: θεατρική ομάδα, συναυλιακή ομάδα, studio, ομάδα βιτρώ, παιδικό στέκι, ομάδα χορού, γυμναστικής, ξένων γλωσσών, Η/Υ, τυπογραφική κολλεκτίβα, ομάδα προβολών,δανειστική βιβλιοθήκη, ανταλακτήριο δισκων και cd και επίσης έχουν φιλοξενηθεί πολιτικές και πολίτιστικές εκδηλώσεις άλλων ομάδων.\nΚαταδικάστηκαν 4 αγωνιστές στη Ζάκυνθο\nΌποιος αγωνίζεται, συλλαμβάνεται, δικάζεται και καταδικάζεται. Δεν έχει κανείς το δικαίωμα της αμφισβήτησης πλέον, πόσο μάλλον να κινείται κατά του συστήματος που δολοφονεί εργάτες καθημερινά σχεδόν.\nΈτσι στη Ζάκυνθο τέσσερις αγωνιστές, μέλη του ΠΑΜΕ, καταδικάστηκαν σε 9 μήνες φυλάκιση γιατί, κατά τη γνώμη τους όπως και κατά τη δική μας, έκαναν το αυτονόητο. Απαίτησαν ο θάνατος – δολοφονία ενός εργάτη την ώρα της δουλειάς να χαρακτηριστεί ως εργατικό. Αυτό έγινε το 2007, καταδικάστηκαν πεντέμισι χρόνια μετά.\nΑπολύσεις 15 τεχνικών στο ΣΚΑΙ\nΣε απολύσεις 15 τεχνικών στον τηλεοπτικό σταθμό ΣΚΑΙ προχώρησε σήμερα η εργοδοσία, ενώ ακολουθούν και νέες απολύσεις ή μειώσεις μισθών δημοσιογράφων, όπως καταγγέλθηκε στην ΕΣΗΕΑ.\nΚαταγγελία γιά ότι συμβαίνει στην εταιρεία ΩΘΗΣΗ και στα τηλεφωνικά κέντρα\nΘανατηφόρο ατύχημα την Παρασκευή το πρωί στα Σπάτα\nΘανατηφόρο εργατικό δυστύχημα σημειώθηκε το πρωί της Παρασκευής στο τυπογραφείο-συσκευαστήριο ΦΗΜΗ-ΠΑΚ, ιδιοκτησίας Παναγιωτόπουλου, στα Σπάτα.\nΠρώην δήμαρχος Χολαργού, «άμα πετύχω το κωλόπαιδο το Βρούτση..»\n«…θα τον χαστουκίσω, έκλεισε το ΙΚΑ Χολαργού»\nΟ πρώην δήμαρχος Νικολάου, όπως λέει έκανε τα πάντα να μην κλείσει το υποκατάστημα του ΙΚΑ στο Χολαργό, πράγμα που έγινε με απόφαση του Βρούτση.\nΑπελπισμένος εργάτης κρεμάστηκε στη γέφυρα Χαλκίδας, απλήρωτος 14 μήνες, αίσιο τέλος\nΣτα κάγκελα της υψηλής γέφυρας της Χαλκίδας «κρεμάστηκε» εργάτης του πρώην Τσαούσογλου, απελπισμένος αφού ήταν απλήρωτος επί 14 μήνες, όπως και όλοι οι συνάδελφοι του.\nΚοντά του έτρεξαν συνάδελφοί του να τον προλάβουν, όπως και ο περιφερειακός σύμβουλος Κώστας Κουλουρίδης. Ακολούθησε καβγάς στο εργοστάσιο, αφού η κατάσταση είχε φτάσει στα άκρα για όλους και τελικά πληρώθηκαν την Παρασκευή 21 Δεκεμβρίου.\nΑίτηση ένταξης στο άρθρο 99 υπέβαλε η ΑΓΝΟ, η ιστορία της εταιρείας\nΧθες κατατέθηκε στο Πρωτοδικείο Θεσσαλονίκης η αίτηση για την ένταξη της Αγνό στη διαδικασία συνδιαλλαγής με τους πιστωτές της όπως προβλέπει το άρθρο 99 του Ν.3588/2007. Παράλληλα, κατέθεσε και αίτηση προσωρινών μέτρων προστασίας από τους πιστωτές, αίτημα, που σύμφωνα με πληροφορίες, απορρίφθηκε από το Δικαστήριο.\nKάλεσμα εργαζομένων της Γενικής Ταχυδρομικής στο Αιγάλεω\n5 βδομάδες κατάληψη στη Fintexport από εργαζόμενους\nΠέντε βδομάδες κατάληψης του εργοστασίου συμπληρώνουν σήμερα οι εργάτες της FINTEXPORT (παρασκευάζει μάλλινες μοκέτες), οι οποίοι εντείνουν τις αγωνιστικές τους κινητοποιήσεις, απαιτώντας άμεση καταβολή δεδουλευμένων ενός χρόνου καθώς και την επαναλειτουργία του εργοστασίου με όλα τα δικαιώματα κατοχυρωμένα.\nΣε επίσχεση οι ναυτικοί τεσσάρων πλοίων\nΕπίσχεση εργασίας ξεκίνησαν από χτες οι ναυτεργάτες του πληρώματος του επιβατηγού – οχηματαγωγού πλοίου «ΠΗΝΕΛΟΠΗ Α» της εταιρείας «AGOUDIMOUS LINES», διεκδικώντας τα δεδουλευμένα μέχρι και 7 μηνών. Το καράβι από χτες το πρωί είναι ακινητοποιημένο στο λιμάνι της Ραφήνας (εκτελεί το δρομολόγιο από Ραφήνα, για Ανδρο, Τήνο, Μύκονο) και το πλήρωμα .


Οι σημαντικότερες επιτυχίες του κινήματος BDS για το 2014 | Σύλλογος Ιντιφάντα\nΟι σημαντικότερες επιτυχίες του κινήματος BDS για το 2014\nPosted on Ιανουαρίου 24, 2015 by intifadagr\nΜετάφραση κειμένου της παλαιστινιακής Εθνικής Επιτροπής για Μποϊκοτάζ, Απόσυρση επενδύσεων και Κυρώσεις (BNC)\nΟι εντυπωσιακές νίκες που πετύχαμε μαζί το 2014\nΓια τους Παλαιστίνιους και τους απανταχού ανθρώπους με συνείδηση το 2014 θα μείνει στη μνήμη ως το έτος κατά το οποίο το Ισραήλ διεξήγε την πιο αιματηρή σφαγή των Παλαιστινίων στην πολιορκημένη Λωρίδα της Γάζας.\nΤο 2014 ήταν επίσης μια χρονιά που γνώρισε διαρκή αντίσταση και πρωτοφανή διεθνή αλληλεγγύη με την Παλαιστίνη καθώς και τεράστια βήματα προς τα εμπρός για το κίνημα Μποϊκοτάζ, Απόσυρσης επενδύσεων και Κυρώσεων (BDS).\nΠαραθέτουμε εδώ μερικές από τις βασικές επιτυχίες του κινήματος BDS κατά το 2014. Η Παλαιστινιακή Εθνική Επιτροπή για Μποϊκοτάζ, Απόσυρση επενδύσεων και Κυρώσεις (BNC), ο συνασπισμός των οργανώσεων της παλαιστινιακής κοινωνίας των πολιτών που εργάζεται για την καθοδήγηση και την υποστήριξη του κινήματος για Μποϊκοτάζ, Απόσυρση επενδύσεων και Κυρώσεις (BDS), ευχαριστεί θερμά κάθε έναν που στήριξε την προσπάθεια και συνέβαλε στο κίνημα BDS φέτος.\nΑν υπάρχει η δυνατότητα, παρακαλώ εξετάστε το ενδεχόμενο να συμβάλετε με μια δωρεά στην πρώτη μας ερανική έκκληση. Θα μας βοηθήσει να παρέχουμε τους πόρους και την έρευνα που το κίνημά μας χρειάζεται για να έχει ακόμη μεγαλύτερη επίδραση κατά τη διάρκεια του 2015.\nΙανουάριος – η Scarlett Johansson συμβάλλει να μετατραπεί το BDS σε κυρίαρχη τάση\nΤο έτος ξεκίνησε με μια διεθνή διαμάχη γύρω από την απόφαση της σταρ του Hollywood Scarlet Johansson να διαφημίσει τη SodaStream, τον ισραηλινό κατασκευαστή μηχανών παρασκευής ροφημάτων που λειτουργεί ένα εργοστάσιο σε παράνομο ισραηλινό εποικισμό.\nΗ κίνηση αυτή προσέλκυσε ιδιαίτερα την προσοχή επειδή η σταρ του “Χαμένοι στην μετάφραση’’ ήταν επίσης πρεσβευτής της Oxfam, μιας διεθνούς ΜΚΟ η οποία καταδικάζει τους παράνομους ισραηλινούς εποικισμούς. Η Oxfam δέχτηκε τεράστια πίεση να ξεφορτωθεί τη Johansson και να ασκήσει δημόσια κριτική στην απόφασή της.\nΤελικά ήταν η Johansson που έδωσε τέλος στην υπόθεση όταν παραιτήθηκε από εκπρόσωπος της Oxfam, αλλά όχι προτού τα μέσα κοινωνικής δικτύωσης πάρουν φωτιά με την υποστήριξή της στο ισραηλινό καθεστώς απαρτχάιντ και όχι προτού το κίνημα BDS κερδίσει την άνευ προηγουμένου προσοχή των διεθνών μέσων ενημέρωσης. Η τιμή της μετοχής της SodaStream υπέστη το πρώτο από πολλά πλήγματα.\nΜεγάλο ολλανδικό συνταξιοδοτικό ταμείο αποσύρεται από ισραηλινές τράπεζες\nΣε μια κίνηση που έθεσε τα θεμέλια προκειμένου και άλλα ευρωπαϊκά ταμεία να ακολουθήσουν αργότερα εντός του έτους, το ολλανδικό συνταξιοδοτικό ταμείο PGGM ανακοίνωσε ότι αποσύρει δεκάδες εκατομμύρια ευρώ από 5 από τις μεγαλύτερες τράπεζες του Ισραήλ, λόγω της βαθιάς συμμετοχής τους στα ισραηλινά εγκλήματα κατά των Παλαιστινίων. Το Ταμείο διαχειρίζεται τις συντάξεις 2,5 εκατομμυρίων ανθρώπων.\nΗ Veolia χάνει συμβόλαιο 4,5 δις δολαρίων στη Βοστώνη\nΑκτιβιστές του κινήματος στη Βοστώνη πανηγύρισαν αφού η γαλλική πολυεθνική Veolia έχασε συμβόλαιο 4,5 δις δολαρίων ως αποτέλεσμα μιας έντονης εκστρατείας που κατήγγειλε την εταιρεία για την παροχή υποδομών σε παράνομους ισραηλινούς εποικισμούς.\nΗ διεθνής οργάνωση “Φίλοι της γης’” συμμετέχει σε μια αναπτυσσόμενη εκστρατεία BDS\nΟ Ιανουάριος είδε επίσης τη διεθνή οργάνωση Φίλοι της Γης να εκφράζει την υποστήριξή της στην εκστρατεία ενάντια στην ισραηλινή κρατική εταιρεία ύδρευσης Mekorot αλλά και σε άλλες εκστρατείες για μποϊκοτάζ και απόσυρση επενδύσεων.\nΟ Νορβηγός τραγουδιστής Moddi ακυρώνει προγραμματισμένη συναυλία στο Ισραήλ\nΗ απόφασή του αποτέλεσε την άμεση απάντηση σε μια δραστήρια εκστρατεία στα μέσα κοινωνικής δικτύωσης από τους ακτιβιστές του BDS στη Γάζα.\nΦεβρουάριος – το Ισραήλ πανικοβάλλεται καθώς περισσότερα ευρωπαϊκά ταμεία αποσύρουν κεφάλαια\nΤο Φεβρουάριο ξεκίνησε επίσης η Εβδομάδα Ισραηλινού Απαρτχάιντ που πραγματοποιήθηκε σε 160 πόλεις σε 32 χώρες\nΕπενδυτές από Δανία και Λουξεμβούργο αποσύρονται από το Ισραήλ\nΤο κρατικό συνταξιοδοτικό ταμείο FDC του Λουξεμβούργου αποκλείει 9 μεγάλες ισραηλινές τράπεζες και επιχειρήσεις και μία εταιρεία συμφερόντων ΗΠΑ, λόγω της εμπλοκής τους σε ισραηλινούς εποικισμούς και παραβιάσεις ανθρωπίνων δικαιωμάτων στα κατεχόμενα παλαιστινιακά εδάφη. Εν τω μεταξύ, η Dankse Bank, η μεγαλύτερη τράπεζα της Δανίας, εντάσσει σε μαύρη λίστα την ισραηλινή τράπεζα Hapoalim λόγω του ρόλου της στην ανέγερση εποικισμών.\nΤο Ισραήλ και οι υποστηρικτές του πανικοβάλλονται και επιτίθενται στην ελευθερία του λόγου από το φόβο του μποϊκοτάζ\nΜετά το σκάνδαλο με τη Scarlett Johansson και μια σειρά από σημαντικότατες αποφάσεις για απόσυρση κεφαλαίων από ευρωπαϊκές επιχειρήσεις και επενδυτές, η ισραηλινή κυβέρνηση συζητά την ανάληψη νομικής δράσης και τη χρησιμοποίηση των υπηρεσιών ασφαλείας για την αντιμετώπιση του κινήματος BDS. Στις ΗΠΑ, νομοθέτες στη Νέα Υόρκη και το Μέριλαντ προβαίνουν σε τελικώς ανεπιτυχή βήματα για τη θέσπιση νόμων που θα επιτρέπουν την απόσυρση δημόσιων επιχορηγήσεων από ιδρύματα ή ακαδημαϊκές ενώσεις που υποστηρίζουν το BDS.\nΒρετανικός φοιτητικός σύλλογος ακυρώνει συμβόλαιο με την G4S λόγω του ρόλου της στις ισραηλινές φυλακές\nΗ Ένωση φοιτητών του Πανεπιστημίου του Κεντ στη νοτιοανατολική Αγγλία ψηφίζει για την ακύρωση συμβολαίου με την G4S, μετά την κατακραυγή όσον αφορά το ρόλο της σε παραβιάσεις ανθρωπίνων δικαιωμάτων στην Παλαιστίνη.\nΜάρτιος – ισραηλινή εταιρεία ύδρευσης χάνει συμβόλαιο 170 εκ. δολαρίων στην Αργεντινή\nΟ Δήμος του Μπουένος Άιρες αναστέλλει συμφωνία ύψους 170 εκ. δολαρίων με τη Mekorot μετά από μια εκστρατεία σχετικά με τη συμβολή της στο ισραηλινό καθεστώς «απαρτχάιντ στο νερό». Περαιτέρω, η Mekorot μπήκε στο στόχαστρο κατά τη διάρκεια της εβδομάδας δράσης που ξεκίνησε την Παγκόσμια Ημέρα για το Νερό.\nΝίκη στο Galway καθώς ιρλανδική φοιτητική ένωση εγκρίνει τη συμμετοχή στο κίνημα BDS\nΗ πρόταση αυτή στο Εθνικό Πανεπιστήμιο της Ιρλανδίας στο Galway εγκρίθηκε με μία διαφορά σχεδόν 2 προς 1 και έρχεται σε συνέχεια της υιοθέτησης από την Ένωση Διδασκόντων της Ιρλανδίας το 2013 του ακαδημαϊκού μποϊκοτάζ του Ισραήλ.\nΑπρίλιος – περισσότερες αρνητικές ειδήσεις για SodaStream και Mekorot\nΤο Δίκτυο για την Ημέρα της Γης διακόπτει τους δεσμούς του με τη SodaStream\nΗ SodaStream συμμετείχε στην πρωτοβουλία της Ημέρας της Γης ως μέρος της προσπάθειάς της να ξεπλύνει τη συμμετοχή της στο ισραηλινό απαρτχάιντ μέχρι που η πίεση του BDS έπεισε την πρωτοβουλία να εγκαταλείψει τη συνεργασία της με τον ισραηλινό εξαγωγέα. Η SodaStream επιχειρεί να ξεπλύνει το ρόλο της στο ισραηλινό απαρτχάιντ αυτοπροβαλλόμενη ως φιλική προς το περιβάλλον.\nΙσραηλινή κρατική εταιρεία ύδρευσης χάνει συμβόλαιο στην Πορτογαλία\nΗ Mekorot αντιμετωπίζει μία δεύτερη σημαντική ακύρωση συμβολαίου μέσα σε ισάριθμους μήνες καθώς η εταιρεία ύδρευσης της Λισαβόνας EPAL ανακοίνωσε ότι τερμάτισε μια συμφωνία ανταλλαγής τεχνολογίας μαζί της μετά την πίεση που ασκήθηκε από Πορτογάλους βουλευτές και ομάδες εκστρατείας.\nΤο κίνημα για απόσυρση επενδύσεων συνεχίζει να σαρώνει σε πανεπιστήμια των ΗΠΑ\nΦοιτητές από το Πανεπιστήμιο του Νέου Μεξικού, το Πανεπιστήμιο Wesleyan του Κονέκτικατ και το Πανεπιστήμιο του Riverside στην Καλιφόρνια ψηφίζουν υπέρ της στήριξης στο αίτημα για απόσυρση επενδύσεων από εταιρείες που βοηθούν το Ισραήλ να παραβιάζει το διεθνές δίκαιο. Εν τω μεταξύ, η μεγαλύτερη φοιτητική συλλογή υπογραφών στην ιστορία της Φλόριντα απαιτεί απόσυρση επενδύσεων.\nΗ μεγαλύτερη Ένωση Εκπαιδευτικών της Ευρώπης υποστηρίζει το κάλεσμα για μποϊκοτάζ του Ισραήλ\nΗ Εθνική Ένωση Εκπαιδευτικών του Ηνωμένου Βασιλείου εγκρίνει τη στήριξη στην απόφαση της βρετανικής ομοσπονδίας συνδικαλιστικών οργανώσεων για μποϊκοτάζ του Ισραήλ.\nΜάιος – το Ίδρυμα Bill Gates αποσύρεται από την G4S λόγω του ρόλου της στις ισραηλινές φυλακές\nΤο Ίδρυμα Bill Gates, ένα από τα μεγαλύτερα ιδιωτικά ιδρύματα στον κόσμο, αποσύρει επενδύσεις από την G4S. Μια αναφορά υπογεγραμμένη από περισσότερους από 14.000 ανθρώπους καθώς και συγκεντρώσεις διαμαρτυρίας έξω από τα γραφεία του Ιδρύματος σε Λονδίνο, Γιοχάνεσμπουργκ και Σιάτλ απαίτησαν από το Ίδρυμα Gates να αποχωρήσει από την G4S, λόγω του ρόλου της στην παροχή εξοπλισμού και υπηρεσιών για τις φυλακές όπου το Ισραήλ κρατά και βασανίζει Παλαιστίνιους πολιτικούς κρατούμενους.\nΗ Ευρωπαϊκή Ένωση απαγορεύει τις εξαγωγές πουλερικών από τους παράνομους ισραηλινούς εποικισμούς\nΗ απόφαση αποτέλεσε μια υλοποίηση της δέσμευσης της ΕΕ να μην αναγνωρίσει την ισραηλινή κυριαρχία στα κατεχόμενα παλαιστινιακά εδάφη, που ήρθε ως αποτέλεσμα της πίεσης και της συνηγορίας από τα κινήματα βάσης.\nΙούνιος – οι Πρεσβυτεριανοί των ΗΠΑ αποσύρουν επενδύσεις και η G4S ανακοινώνει την αποχώρησή της από τις φυλακές\nΧρόνια προσπαθειών από τα κινήματα βάσης αποδίδουν καθώς η γενική συνέλευση της Πρεσβυτεριανής Εκκλησίας (ΗΠΑ) στο Ντιτρόιτ αποφασίζει να αποσύρει τις μετοχές της από 3 αμερικανικές εταιρείες – Hewlett Packard (HP), Motorola Solutions και Caterpillar – λόγω του επαρκώς τεκμηριωμένου βαθμού συνενοχής τους στην καταπίεση και στην άρνηση των ανθρωπίνων δικαιωμάτων των Παλαιστινίων.\nΗ πίεση του BDS υποχρεώνει την G4S να ανακοινώσει την αποχώρησή της από τις φυλακές\nΔεδομένου ότι περισσότεροι από 100 ηρωικοί Παλαιστίνιοι πολιτικοί κρατούμενοι συνέχισαν την απεργία πείνας για 55η μέρα, την μεγαλύτερη απεργία πείνας που έγινε ποτέ, η βρετανική εταιρεία ασφαλείας G4S ανακοινώνει ότι θα τερματίσει την εμπλοκή της στο σωφρονιστικό σύστημα του Ισραήλ, αν και όχι μέχρι το 2017. Η απόφαση προέκυψε μετά την πίεση της εκστρατείας BDS που έχει κοστίσει στην εταιρεία εκατομμύρια δολάρια σε συμβόλαια και εξανάγκασε το Ίδρυμα Bill Gates και την Ενωμένη Μεθοδική Εκκλησία των ΗΠΑ, τη μεγαλύτερη προτεσταντική εκκλησία στη χώρα, να αποσυρθούν από την εταιρεία.\nΩστόσο, η εκστρατεία κατά της G4S αναμένεται να συνεχιστεί μέχρι να γίνει πράξη η απεμπλοκή της από τις φυλακές και να τερματιστεί ο ρόλος της στους εποικισμούς και στο στρατό του Ισραήλ.\nΕπιτυχίες στο Ηνωμένο Βασίλειο για την εκστρατεία κατά της SodaStream\nΗ μεγάλη βρετανική αλυσίδα καταστημάτων λιανικής πώλησης John Lewis σταμάτησε να διαθέτει προϊόντα της SodaStream και ένα κατάστημα της SodaStream στο Μπράιτον έκλεισε μετά τη δραστήρια εκστρατεία που ανέδειξε τη συμμετοχή της εταιρείας στους παράνομους εποικισμούς της Δυτικής Όχθης και στην εθνοκάθαρση στην έρημο Naqab στο εσωτερικό του Ισραήλ.\nΤο μεγάλο ολλανδικό συνταξιοδοτικό ταμείο ABP αποσύρει κεφάλαια από δύο ισραηλινές εταιρείες όπλων\nΟι εταιρείες Aryt Industries Ltd. και Ashot Ashkelon μπήκαν στη μαύρη λίστα λόγω του ρόλου τους στην παραγωγή πυρομαχικών διασποράς\nΙούλιος – η ισραηλινή σφαγή στη Γάζα κάνει επιτακτική την ανάγκη για διεθνείς κυρώσεις και δράσεις μποϊκοτάζ\nΕνώ το Ισραήλ ξεκίνησε τη σφαγή των Παλαιστινίων στη Γάζα, κυβερνήσεις και άνθρωποι με συνείδηση σε όλο τον κόσμο αναλαμβάνουν δράση ώστε να πιεστεί το Ισραήλ να συμμορφωθεί με το διεθνές δίκαιο και τα ανθρώπινα δικαιώματα. Μερικές βασικές επιτυχίες είναι οι εξής:\nΤο κοινοβούλιο της Χιλής ψηφίζει την αναστολή των διαπραγματεύσεων για μια νέα εμπορική συμφωνία με το Ισραήλ, ενώ Βραζιλία, Χιλή, Εκουαδόρ, Ελ Σαλβαδόρ και Περού ανακαλούν τους πρεσβευτές τους.\nΈκκληση για στρατιωτικό εμπάργκο του Ισραήλ με πρωτοβουλία 6 κατόχων βραβείου Νόμπελ και δεκάδων διασημοτήτων υπογράφεται από περισσότερα από 60.000 άτομα.\nΕκατοντάδες χιλιάδες άνθρωποι συμμετέχουν σε διαδηλώσεις ζητώντας τον τερματισμό της πολιορκίας της Γάζας και επιβολή εμπάργκο όπλων και κυρώσεων στο Ισραήλ από τις κυβερνήσεις τους.\nΤο δημοτικό συμβούλιο του Δουβλίνου εκδίδει ψήφισμα που καλεί σε στρατιωτικό εμπάργκο και αναστολή της συμφωνίας σύνδεσης ΕΕ-Ισραήλ.\nΣτην Τουρκία τουλάχιστον 12 δήμοι, μια σειρά από μεγάλες επιχειρηματικές ενώσεις και ένα κορυφαίο συνδικάτο ζητούν μποϊκοτάζ των ισραηλινών προϊόντων.\n17 κράτη μέλη της ΕΕ αναλαμβάνουν δράση εναντίον της εταιρικής συνενοχής στα εγκλήματα του Ισραήλ\nΠριν την έναρξη της επίθεσης του Ισραήλ στη Γάζα, περισσότερες από 17 ευρωπαϊκές κυβερνήσεις είχαν εκδώσει οδηγία προειδοποιώντας τις επιχειρήσεις για τους κινδύνους από το εμπόριο και λοιπούς οικονομικούς δεσμούς με παράνομους ισραηλινούς εποικισμούς. Οι επίσημες ανακοινώσεις ακολούθησαν την εκστρατεία από τα κινήματα βάσης και τη συνηγορία πάνω στο θέμα.\nΑύγουστος – εκατοντάδες χιλιάδες άνθρωποι βγαίνουν στους δρόμους και ισραηλινά πλοία μπλοκάρονται στις ΗΠΑ\nΣτις 9 Αυγούστου εκατοντάδες χιλιάδες άνθρωποι βγήκαν στους δρόμους στο πλαίσιο της διεθνούς Ημέρας Οργής που ξεκίνησε από οργανώσεις στη Γάζα. Ο ήρωας κατά του απαρτχάιντ Desmond Tutu αποκάλεσε τη μέρα αυτή ως μία από τις μεγαλύτερες διεθνείς κινητοποιήσεις για μεμονωμένο θέμα.\nΧιλιάδες υποστηρικτές των παλαιστινιακών δικαιωμάτων στον κόλπο του Σαν Φρανσίσκο συμμετέχουν σε πικετοφορίες και διαδηλώσεις που εμπόδισαν τον ελλιμενισμό ισραηλινού πλοίου στο λιμάνι στο Όκλαντ για τέσσερις συνεχόμενες μέρες . Μέχρι το τέλος Αυγούστου, η εκφόρτωση ισραηλινών πλοίων είχε αποτραπεί ή διακοπεί στα λιμάνια του Όκλαντ, της Τακόμα, του Σιάτλ και του Λονγκ Μπιτς.\nΆλλες βασικές εξελίξεις τον Αύγουστο περιλαμβάνουν τα εξής:\nΚορυφαίοι ισραηλινοί εξαγωγείς τροφίμων αναφέρουν πρωτοφανές κύμα ακυρώσεων παραγγελιών από την Ευρώπη καθώς εντείνεται το δημοφιλές μποϊκοτάζ του Ισραήλ.\nΣτη Δυτική Όχθη, οι πωλήσεις των ισραηλινών προϊόντων παρουσιάζουν πτώση κατά 50% λόγω της ανάπτυξης του μποϊκοτάζ.\nΟ πρόεδρος της Βολιβίας Έβο Μοράλες, ο Φιντέλ Κάστρο και μια σειρά άλλα υψηλά ιστάμενα πρόσωπα από την Κεντρική και Λατινική Αμερική ζητούν δράσεις BDS και κυβερνητικές κυρώσεις.\nΤο εκτελεστικό συμβούλιο της Εθνικής Ένωσης Φοιτητών του Ηνωμένου Βασιλείου, που εκπροσωπεί 7 εκατομμύρια βρετανούς φοιτητές, ενέκρινε πρόταση για την υποστήριξη της εκστρατείας BDS, όπως έκαναν και ενώσεις σε όλη τη Λατινική Αμερική.\nΗ διοίκηση του Ιδρύματος Soros, το οικογενειακό γραφείο του δισεκατομμυριούχου επενδυτή George Soros, πουλάει το μερίδιό του στη SodaStream μετά την πίεση που ασκήθηκε από τους εταίρους του στη Μέση Ανατολή.\nΣεπτέμβριος – Η Veolia ανακοινώνει την αποχώρησή της από το Ισραήλ καθώς οι αρχές του Κουβέιτ την αποκλείουν από συμβόλαιο 750 εκ. δολαρίων\nΟι αρχές του Κουβέιτ ανακοινώνουν ότι αποκλείουν τη Veolia από συμβόλαιο 750 εκατομμυρίων δολαρίων μετά τη σχετική εκστρατεία από οργανώσεις του Κουβέιτ και την Παλαιστινιακή Εθνική Επιτροπή για Μποϊκοτάζ, Απόσυρση επενδύσεων και Κυρώσεις (BNC).\nΗ Veolia ανακοινώνει την πώληση των ισραηλινών της επιχειρήσεων\nΤον Σεπτέμβριο προέκυψε επίσης η απόφαση της γαλλικής πολυεθνικής Veolia, που έχει χάσει συμβόλαια δισεκατομμυρίων δολαρίων ως αποτέλεσμα της εκστρατείας εναντίον της κατασκευής από αυτήν υποδομών για παράνομους ισραηλινούς εποικισμούς, ότι σκοπεύει να «αποχωρήσει από το Ισραήλ ως αγορά» και να πουλήσει το μεγαλύτερο μέρος των ισραηλινών επιχειρήσεών της κατά τη διάρκεια του 2015.\nΗ εκστρατεία ενάντια στη Veolia πρέπει να συνεχιστεί έως ότου τερματίσει πραγματικά όλες τις πτυχές της εμπλοκής της στις ισραηλινές παραβιάσεις του διεθνούς δικαίου, συμπεριλαμβανομένης της συμμετοχής της στο παράνομο έργο του αστικού σιδηροδρόμου στην Ιερουσαλήμ.\nΟ Walden Bello σε ομιλία σε συνέδριο στις Φιλιππίνες ζητά ακύρωση συμφωνίας με την Elbit\nO Walden Bello, βουλευτής των Φιλιππίνων, συγγραφέας και ακαδημαϊκός, προσθέτει τη φωνή του στην εκστρατεία που καλεί την κυβέρνηση των Φιλιππίνων να ακυρώσει τη συμφωνία της με την ισραηλινή στρατιωτική εταιρεία Elbit Systems.\nΤο Αφρικανικό Εθνικό Κογκρέσο (ANC) συμμετέχει στο κάλεσμα για πλήρες μποϊκοτάζ του Ισραήλ, συμπεριλαμβανομένης της ταξιδιωτικής απαγόρευσης, σε ένδειξη αλληλεγγύης προς την Παλαιστίνη\nΜέλη του ANC και ηγετικές προσωπικότητες δεν θα πρέπει να επισκέπτονται το Ισραήλ καθώς το κόμμα στέκεται αλληλέγγυο με τον λαό της Παλαιστίνης, όπως δήλωσε ο Γενικός Γραμματέας του ANC Gwede Mantashe.\nΗ UEFA αποφασίζει να μη δεχτεί την προσφορά για διεξαγωγή αγώνων στην Ιερουσαλήμ\nΗ Ένωση Ευρωπαϊκών Ποδοσφαιρικών Ομοσπονδιών (UEFA) απορρίπτει μια ισραηλινή προσφορά για τη φιλοξενία αγώνων κατά τη διάρκεια του ευρωπαϊκού πρωταθλήματος του 2020 μετά από την εκστρατεία που διεξήγαν παλαιστινιακοί αθλητικοί σύλλογοι καθώς και οργανώσεις και ακτιβιστές από όλη την Ευρώπη.\nΠάνω από 640 Ελβετοί καλλιτέχνες και ηθοποιοί ζητούν από το Ελβετικό Ομοσπονδιακό Συμβούλιο να αναστείλει τη στρατιωτική συνεργασία με το Ισραήλ\nΟκτώβριος – Η SodaStream ανακοινώνει το κλείσιμο του εργοστασίου της σε παράνομο εποικισμό\nΗ SodaStream αναγγέλλει το κλείσιμο του εργοστασίου της στον παράνομο ισραηλινό εποικισμό Mishor Adumim μετά από μια σημαντική εκστρατεία μποϊκοτάζ εναντίον της που είχε ως αποτέλεσμα λιανικοί πωλητές και επενδυτές σε όλο τον κόσμο να διακόψουν τη συνεργασία τους με την εταιρεία.\nΩστόσο, η SodaStream αποκαλύπτει ότι επωφελείται από τον ισραηλινό εκτοπισμό των Παλαιστινίων στην έρημο Naqab και αναφέρει ότι το εργοστάσιο θα παραμείνει ανοικτό μέχρι κάποια ημερομηνία μέσα στο 2015. Η εκστρατεία κατά της SodaStream συνεχίζεται.\nΤο Κουβέιτ μποϊκοτάρει 50 εταιρείες λόγω της εμπλοκής τους σε παράνομους ισραηλινούς εποικισμούς\nΟι εταιρείες που μπήκαν στη μαύρη λίστα περιλαμβάνουν μερικούς από τους κορυφαίους επιχειρηματικούς στόχους του κινήματος BDS όπως τις Veolia, Volvo, Heidelberg Cement, Dexia, Pizzarotti και Alstom.\nH G4S χάνει συμβόλαιο με την ιρλανδική κυβέρνηση\nΑκτιβιστές υπέρ της Παλαιστίνης διεξήγαν εκστρατεία κατά της σύναψης συμβολαίου με τη G4S λόγω του ρόλου της στις ισραηλινές φυλακές και στα σημεία ελέγχου.\nΑκτιβιστές στο Λος Άντζελες εμποδίζουν την εκφόρτωση ισραηλινού φορτηγού πλοίου για δύο μέρες\nΗ οργάνωση Block the Boat του Λος Άντζελες ανακοίνωσε μία ακόμη νίκη, καθυστερώντας ένα ισραηλινό φορτηγό πλοίο για πάνω από 34 ώρες.\nΤο Ισραήλ εξαιρείται από στρατιωτικές ασκήσεις της Ιταλίας μετά από διαμαρτυρίες\nΗ δημόσια πίεση αναγκάζει την ιταλική κυβέρνηση να αποκλείσει τον ισραηλινό στρατό από κοινές στρατιωτικές ασκήσεις στις οποίες είχε προγραμματιστεί να πάρει μέρος.\nΝοέμβριος – Κορυφαία ευρωπαϊκά συνδικάτα και πολιτικά κόμματα ζητούν τερματισμό της εμπορικής συνεργασίας ΕΕ-Ισραήλ\nΠερισσότερα από 300 πολιτικά κόμματα, συνδικάτα και ομάδες εκστρατείας ζητούν την αναστολή της συμφωνίας σύνδεσης ΕΕ-Ισραήλ που διευκολύνει σε μεγάλο βαθμό το απρόσκοπτο εμπόριο μεταξύ ΕΕ και Ισραήλ και επιτρέπει στο Ισραήλ να συμμετέχει σε ένα ευρύ φάσμα προγραμμάτων της Ένωσης.\nΣτους υπογράφοντες περιλαμβάνονται το Podemos, το αριστερό κόμμα που έχει το προβάδισμα στις δημοσκοπήσεις στην Ισπανία, η Ομοσπονδία των Συνδικάτων της Ιρλανδίας και άλλα κορυφαία εθνικά συνδικαλιστικά όργανα από την Ισπανία, τη Δανία, τη Γαλλία και το Βέλγιο.\nΠερισσότερα πανεπιστημιακά ιδρύματα σε ΗΠΑ και Βρετανία ψηφίζουν υπέρ της συμμετοχής στο κίνημα για απόσυρση επενδύσεων\nΤο Πανεπιστήμιο του Λος Άντζελες γίνεται το έκτο από εννέα προπτυχιακά ιδρύματα του Πανεπιστημίου της Καλιφόρνια που καλούν σε απόσυρση επενδύσεων ενώ το μεγαλύτερο στα χρονικά φοιτητικό δημοψήφισμα στο Πανεπιστήμιο του Έξετερ αποφασίζει η ένωση φοιτητών να συμμετάσχει στο κίνημα BDS.\nΣημαντική επιτυχία της εκστρατείας κατά της G4S στις ΗΠΑ\nΤο Durham γίνεται ο πρώτος δήμος στις ΗΠΑ που μποϊκοτάρει μια εταιρεία λόγω της εμπλοκής της σε ισραηλινές παραβιάσεις του διεθνούς δικαίου.\nΔεκέμβριος – Η Elbit Systems χάνει σημαντικό συμβόλαιο στη Βραζιλία\nΤο βραζιλιάνικο κρατίδιο του Rio Grande do Sul ακυρώνει σημαντική συμφωνία συνεργασίας με την ισραηλινή στρατιωτική εταιρεία Elbit Systems στον απόηχο των διαδηλώσεων για τον ρόλο της εταιρείας στην καταπίεση των Παλαιστινίων.\nΣωματείο εργαζομένων φοιτητών στις ΗΠΑ γίνεται η πρώτη εργατική ένωση που υποστηρίζει το BDS\nΟι εργαζόμενοι φοιτητές στο Πανεπιστήμιο της Καλιφόρνια υπερψήφισαν θριαμβευτικά την ενίσχυση της παλαιστινιακής εκστρατείας για Μποϊκοτάζ, Απόσυρση επενδύσεων και Κυρώσεις (BDS) κατά του Ισραήλ.\nΗ Διακήρυξη της Ελιάς της Διάσκεψης του ΟΗΕ καλεί σε δράση\nΗ υπό την αιγίδα του ΟΗΕ Διεθνής Διάσκεψη Τοπικών Κυβερνήσεων και Οργανώσεων της Κοινωνίας των Πολιτών υπέρ των Παλαιστινιακών Δικαιωμάτων ζήτησε από τους δήμους να αναλάβουν δράση για την υποστήριξη των δικαιωμάτων των Παλαιστινίων.\nΠηγή: bdsmovement. net\nFiled under: BDS | Tagged: ΗΠΑ,Μποϊκοτάζ |\n« Πόσο πιο ξεδιάντροπος Νετανιάχου… Πορεία στη Γάζα για την ενίσχυση της αλληλεγγύης της παγκόσμιας κοινότητας με τους Παλαιστίνιους δημοσιογράφους »


Citrus cleaner C-22 355ml spray\nΠεριγραφή: C 22 Solvent με βάση λάδι κύτρου. Μειώστε το χρόνο αφαίρεσης με το άμεσο αφαιρετικό σπρέι κόλλας/ταινίας της WALKER TAPE κατάλληλο για δέρμα περούκες και ποστίς. Δρά πιό γρήγορα και πιό αποτελεσματικά. Με ευχάριστο δροσερό άρωμα κύτρου. Απαλό με το δέρμα και και την βάση του ποστίς ή της περούκας σας.\nΤρόπος χρήσης: Ψεκάστε το σπρέι στα σημεία όπου υπάρχει κόλλα/ταινία(δέρμα και περούκα/ποστίς) και αφήστε για ένα λεπτό να δράσει, κατόπιν απαλά ξεκινήστε την αφαίρεση της περούκας/ποστίς. Σκουπίστε τα υπολλείματα κόλλας και λίπους με ένα πανάκι και συνεχίστε την υπόλοιπη διαδικασία καθαρισμού. Ελαφρώς έυφλεκτο. Μην το αφήνετε σε βάση σιλικόνης πάνω απο 2 με 3 λεπτά.\nΣετ περιποίησης για ανδρικά συνθετικά ποστίς.Περιλαμβάνει 6 προιόντα για τον καθαρισμό και την περιποίηση του ποστίς και του δέρματος.\n-- επιλέξτε -- Finland Israel Αυστρία Βέλγιο Γαλλία Γερμανία Δανία Ελβετία Ελλάδα Ηνωμένο Βασίλειο Ισπανία Ιταλία Κύπρος Ολλανδία Πολωνία Πορτογαλία Σουηδία


Όλες οι συνταγές με garides\nΑρχική › garides\nΌλες οι συνταγές σχετικές με garides.\nΤαξινομημένες συνταγές σε ειδικές κατηγορίες: Σ αυτό το τμήμα του syntages εκτός από garides θα βρείτε καταχωρημένες και όλες τις άλλες λέξεις-κλειδιά που μπορεί να σας ενδιαφέρουν.\nΔΟΚΙΜΑΣΤΕ την έξυπνη αναζήτηση για να ανακαλύψετε και άλλες πολλές συνταγές που δεν φαίνονται σ αυτή τη λίστα για "garides".\nNikolas 411 ημέρες ago comments garides γαριδες γαριδες σαγανακι μαραθοριζα νηστίσιμες γαρίδες σαγανάκι φινοκιο ΘΑΛΑΣΣΙΝΑ Η Σαρακοστή είναι η αγαπημένη περίοδος της φωτογράφου μου της Έφης. Όλες οι συνταγές που βλέπετε στο site, φτιάχνονται στην κουζίνα μου και μετά από κάθε φωτογράφηση, αποτελούν και το καθημερινό μας φαγητό\n27 Μαΐου 2013 syntages24Σχολιάστε ελεύθερα!garides, γαριδες, ΕΛΛΗΝΙΚΗ ΚΟΥΖΙΝΑ, ΘΑΛΑΣΣΙΝΑ, φινοκιο, ΧΟΡΤΟΦΑΓΙΑ\n5th floor: Συνταγή γαρίδες με λεμόνι\nO Manos mageireuei garides me lemoni!\n9 Ιανουαρίου 2011 syntages24Σχολιάστε ελεύθερα!ΕΛΛΗΝΙΚΗ ΚΟΥΖΙΝΑ\nκρέμα γάλακτος σαλάτα κιμα φαγητό πιτα γλυκο ρύζι πορτοκάλι πιπεριά κουζίνα ντομάτες Μαγειρικής τυρί τριμμένη φύλλο ΓΛΥΚΑ σοκολάτα λαχανικά πατάτες αυγό λεμόνι κανέλα μαϊντανό μανιτάρια image λεμονιού κρέας κοτόπουλο μύδια ρίγανη φέτα ντομάτα\nfraoula Σοκολατένιας τόνο nutrition πιπερκιές